title: Axel Åhlström

text: Axel Åhlström (käytti nimeä Leonard Johanson vuosina 1918–1926) (12. helmikuuta 1891 Helsinki – 26. lokakuuta 1934 Helsinki) oli suomenruotsalainen kansakoulunopettaja, päätoimittaja ja sosialidemokraattinen kansanedustaja.


title: Axel Åhlström

text: Ruoholahtelaiseen työläisperheeseen syntyneen Åhlströmin vanhemmat olivat kirvesmies Leonard Johan Åhlström ja Elisabet Forss. Hän aloitti työuransa Suomen luotonantajayhdistyksen juoksupoikana ja konttoriapulaisena. Vuonna 1907 Åhlström liittyi Sosialidemokraattiseen puolueeseen ja toimi aktiivisesti puolueen nuorisojärjestössä. Åhlström opiskeli vuosina 1911–1915 Uudenkaarlepyyn seminaarissa ja valmistui sieltä kansakoulunopettajaksi. Hän oli tämän jälkeen vt. kansakoulunopettajana Kemiössä 1915–1916 ja Helsingissä 1916–1917.


title: Axel Åhlström

text: Åhlströmin toimittajanura alkoi turkulaisesta "Arbetet"-lehdestä jossa hän työskenteli vuosina 1911, 1916 ja 1917–1918. Suomen sisällissodan jälkeen Åhlström oli vangittuna ensin Viipurissa ja sitten Tammisaaressa. Kun hänen Ahvenanmaalta kotoisin ollut "Arbetet"-lehden toimittajakollegansa Gunnar Mörn teloitettiin Suomenlinnassa 6. syyskuuta 1918 Åhlström pelkäsi saavansa saman kohtalon ja onnistui pakenemaan Tammisaaren vankileiriltä. Hän siirtyi sitten maan alle käyttäen salanimeä Leonard Johanson ja palasi julkisuuteen omalla nimellään vasta vuonna 1922 kun hänet valittiin Suomen ruotsalaisen työväenliiton puheenjohtajaksi. Åhlström oli Vaasan "Folkbladetin" toimittajana 1919–1921 sekä Helsingissä "Arbetarbladetin" toimittajana 1921–1924 ja päätoimittajana 1925–1934.


title: Axel Åhlström

text: Åhlström oli SDP:n kansanedustajana vuosina 1929–1934 edustaen Uudenmaan läänin vaalipiiriä. Åhlström tuli eduskuntaan maaliskuussa 1929 kuolleen Taavi Tainion tilalle. Hän oli myös presidentin valitsijamiehenä vuoden 1931 presidentinvaaleissa ja kuului jäsenenä Helsingin kaupunginvaltuustoon. Åhlström toimi Suomen ruotsalaisen työväenliiton puheenjohtajana ja kuului Sosialidemokraattisen puolueen puoluetoimikuntaan ja Kulutusosuuskuntien keskusliiton johtokuntaan.


title: Axel Åhlström

text: Åhlström oli naimisissa vuodesta 1925 Vera Elisabet Uggeldahlin kanssa. Axel Åhlström kuoli 1934 todennäköisesti vankileiriltä saamaansa munuaissairauteen.


title: Kathleen Kenyon

text: Dame Kathleen Mary Kenyon (5. tammikuuta 1906 – 24. elokuuta 1978) oli brittiläinen arkeologi, joka suoritti kaivauksia Jerikossa ja Jerusalemissa.


title: Kathleen Kenyon

text: Kenyon oli ensimmäinen nainen Oxford Archaeological Societyn puheenjohtajana. Vuosina 1937–1946 hän toimi Lontoon yliopiston arkeologisen instituutin johtajana.


title: Tammenpään kartano

text:
Tammenpään kartano on kartano entisen Angelniemen kunnan Kokkilan kylässä Halikossa. Halikon lukuisista kartanoista Tammenpää on uusin.
Päärakennuksen rakennutti Aleksei Matvejev 1862–1868, ja se noudattelee uusklassista tyyliä. Sitä on laajennettu kahteen otteeseen 1900-luvulla.


title: Tammenpään kartano

text: Aluksi Tammenpää oli kruunun virkatalona, kunnes siitä tuli aateliskartano 1800-luvun lopussa Osvald Wasastjernan lunastettua sen suvulleen.


title: Kovaotteiset miehet

text: Kovaotteiset miehet ("The French Connection") on vuonna 1971 ensi-iltansa saanut toimintatrilleri, jonka on ohjannut William Friedkin. Elokuvan pääosassa esiintyy Gene Hackman.


title: Kovaotteiset miehet

text: "Kovaotteiset miehet" oli ensimmäinen Parhaan elokuvan Oscar-palkinnon voittaja, joka on kielletty alle 17-vuotiailta Yhdysvalloissa. Sen lisäksi se voitti myös Oscarit parhaasta miespääosasta, parhaasta ohjauksesta, parhaasta leikkauksesta ja parhaasta sovitetusta käsikirjoituksesta – kaikkiaan viisi palkintoa. Se oli myös ehdolla muun muassa parhaan miessivuosan palkinnon saajana (Roy Scheider).


title: Kovaotteiset miehet

text: Vuonna 2005 elokuva lisättiin Yhdysvaltain kansalliseen elokuva-arkistoon.


title: Kovaotteiset miehet

text: Elokuva kertoo kahdesta huumepoliisista, Jimmy ”Popeye” Doylesta ja Buddy ”Cloudy” Russosta. Kaksikko on saanut vihiä erittäin suuresta huumejutusta, jossa huumeita salakuljetetaan Ranskasta. Juoni perustuu tositapahtumiin. Alain Charnier’n hahmon esikuvana oli ranskalainen huumeiden salakuljettaja Jean Jehan, ja televisiojuontaja Henri Devereaux’n hahmon esikuvana oli Jacques Angelvin, joka pidätettiin New Yorkissa tammikuussa 1962.


title: Kovaotteiset miehet

text: "The New York Timesin" kriitikot valitsivat "Kovaotteiset miehet" vuonna 2004 yhdeksi kaikkien aikojen tuhannesta parhaasta elokuvasta.


title: Yhdysvaltain Grand Prix 1975

text: Yhdysvaltain Grand Prix oli Formula 1 -sarjan oskilpailu, joka ajettiin 5. lokakuuta 1975 Watkins Glenin radalla Yhdysvalloissa. Kilpailun voitti Niki Lauda, jolle voitto oli kauden viides.


title: Jerusalemin piiritys (66)

text: Jerusalemin piiritys vuonna 66 jaa. oli seurausta samana vuonna alkaneesta juutalaiskapinasta Juudeassa Rooman valtakunnan aikana. Jerusalemin roomalaisen varuskunnan sotilaat surmattiin, jolloin Syyrian legaatti Gaius Cestius Gallus kokosi kiireesti sotajoukon, jonka ytimenä oli legioona XII Fulminata ja vahvennuksia Legio III Gallicasta, Legio VI Ferratasta ja Legio X Fretensiksestä.


title: Jerusalemin piiritys (66)

text: Armeija oli hätäisesti koottu, eikä sitä ehditty varustaa eikä kouluttaa kunnolla. Galluksen tavoitteena oli siten vain saapua nopeasti paikalle ja tukahduttaa kapina. Vastarinta oli kuitenkin äärimmäisen ankaraa ja joukot alkoivat kärsiä tappioita. Gallus määräsi joukkonsa vetäytymään, mutta paluumatkalla Eleazar ben Simon johtamat juutalaiskapinalliset väijyttivät roomalaiset, jolloin Legio XII Fulminata menetti kaikki kotkansa, joita arvostettiin suuresti. Legioona joutui tällöin kokemaan häpeää palatessaan takaisin tukikohtaansa.


title: Jerusalemin piiritys (66)

text: Neljä vuotta myöhemmin kenraali Titus johdatti paljon isomman ja valmistautuneemman armeijan takaisin Jerusalemiin ja valtasi sen raskaiden taistelujen jälkeen neljässä kuukaudessa.


title: Ahtsalmi

text: Ahtsalmi on Lohjan 2. kaupunginosa. Se muodostaa yhdessä Anttilan kaupunginosan kanssa Lohjan ydinkeskustan.


title: Ahtsalmi

text: Raja Anttilan ja Ahtsalmen välillä kulkee linjaa Vuorisenkatu – Harjukatu – Postikatu – Aurlahdenkatu – Rantapuisto – Laiturikatu. Kaakossa Ahtsalmen Keskilohjasta erottaa Lohjanharju ja valtatie 25. Lounaassa sijaitsevat Myllylammen ja Neitsytlinnan kaupunginosat. Raja näiden välillä on epäsäännöllinen, mutta kulkee kuitenkin Lohjanjärveltä harjulle vanhainkodin ja Porlan välistä.


title: Ahtsalmi

text: Ahtsalmessa on sijainnut Valtion väestönsuojelukoulu.


title: Ahtsalmi

text: Ahtsalmessa sijaitsevat muun muassa vanhainkoti, pääterveysasema, poliisilaitos, Lohjan käräjäoikeus sekä Prisma-keskus ja linja-autoasema. Myös Harjun urheilukenttä, jäähalli ja Virkistysuimala Neidonkeidas sijaitsevat kaupunginosassa.


title: Ahtsalmi

text: Keskustan kaupallisista palveluista ja kouluista suuri osa sijaitsee Anttilan kaupunginosassa, mutta kuitenkin Ahtsalmen välittömässä läheisyydessä.


title: Etelä-Afrikan Grand Prix 1976

text: Etelä-Afrikan Grand Prix 1976 oli Formula 1 -sarjan osakilpailu, joka ajettiin 6. maaliskuuta Kyalamin radalla. Kilpailun voitti Niki Lauda, jolle voitto oli kauden toinen


title: Masadan piiritys

text: Masadan piiritys tapahtui vuosina 72–73 jaa. ja se oli ensimmäisen juutalaissodan viimeinen taistelu. Roomalaiset olivat kolme vuotta aiemmin vallanneet Jerusalemin, jonka jälkeen juutalaisten taistelutahto laski rajusti, sillä olihan Jerusalem yksi juutalaisten pyhimmistä paikoista ja siellä sijaitsi Suuri temppeli. Masadan valtaus päätti ensimmäisen juutalaissodan.


title: Masadan piiritys

text: Kun Jerusalem oli valloitettu, osa roomalaisista lähti kukistamaan aavikkolinnoituksissa piilottelevia juutalaiskapinallisia. Herodeksen linnoitus valloitettiin nopeasti, ja Machaeruksen linnoitus alistui, kun sen komentaja jäi vahingossa vangiksi vuonna 71. Jotkut kapinalliset tekivät vielä vastarintaa Masadan linnoituksessa, joka sijaitsi korkean vuoren huipulla ja vaikutti lähes valloittamattomalta. Sen oli rakennuttanut Juudean kuningas Herodes yli 400 metriä läheisen Kuolleenmeren pinnan yläpuolelle. Linnoituksen sisällä oli kaksi kauniisti koristeltua palatsia ja se oli varustettu monimutkaisilla linnoituslaitteilla.


title: Masadan piiritys

text: Herodeksen kuoleman jälkeen Masadaa olivat pitäneet hallussaan roomalaiset, mutta juutalaiset "sicariit" valtasivat sen vuonna 66 ensimmäisen juutalaissodan sytyttyä.


title: Masadan piiritys

text: Kenraali Lucius Flavius Silvalle annettiin tehtävä tämän linnoitetun kaupungin valloittamiseen. Hänellä oli komennossaan vain sodassa kunnostautunut Legio X Fretensis ja joitakin apujoukkoja. Nämä eivät kuitenkaan olleet määrävahvuisia tappioiden takia, joten Silvalla oli vain 10 000 miestä. Tämä oli kymmenkertainen ylivoima juutalaisten alle tuhanteen mieheen, naiseen ja lapseen verrattuna. Roomalaiset onnistuttiin kuitenkin torjumaan lähes kahden vuoden ajan.


title: Masadan piiritys

text: Silva ympäröi kaupungin kahdeksalla legioonalaisten leirillä ja pitkällä muurilla estääkseen juutalaisten pakenemisen sekä antaakseen näille viestin, että he eivät pääsisi pakoon. Kaupunkiin oli kuitenkin edelleen vaikea päästä, joten kenraali käski rakentaa valtavan hyökkäysrampin kivestä ja savesta piiritystornia sekä muurinmurtajaa varten. Kun tämä oli vihdoin valmis, roomalaiset saivat aikaan pienen aukon linnoituksen muuriin, jonka juutalaiset kuitenkin nopeasti paikkasivat puusta ja maasta rakennetulla hätävarustuksella. Aukko jätti linnoituksen puolustuksen kuitenkin haavoittuvaksi. Roomalaiset sytyttivätkin improvisoidun muurin tuleen ja lopulta "Legio X" Fretensis valtasi linnoituksen. Sisältä he löysivät kuitenkin vain ruumiita, sillä juutalaiset olivat tehneet joukkoitsemurhan. Tappion näyttäessä varmalta sicariit olivat polttaneet ruokavarastonsa ja valinneet orjuuden sekä kuoleman välillä. Henkiin jäi vain kaksi naista ja viisi lasta, jotka roomalaiset löysivät piiloutuneena luolaan.


title: Masadan piiritys

text: Nykyaikana israelilaiset vierailevat Masadassa vuosittain pitäen sitä juutalaisen sankariuden pyhättönä.


title: Luettelo Tähtien sota -kirjoista

text: Tämä on luettelo "Tähtien sota" -kirjoista. Toistaiseksi mukana ovat vain suomennetut teokset.


title: Hymns by Johnny Cash

text: Hymns by Johnny Cash on countrylaulaja Johnny Cashin viides albumi. Se julkaistiin toukokuussa 1959. Vuonna 2002 albumista julkaistiin uusi versio, jossa oli mukana erilainen versio kappaleesta ”It Was Jesus”.


Whatever People Say I Am, That’s What I’m Not on brittiläisen rockyhtye Arctic Monkeysin debyyttialbumi, joka julkaistiin tammikuussa 2006. Albumi nauhoitettiin suurimmaksi osaksi Chapel Studiosilla, Lincolnshiressa. Siitä tuli Britannian nopeimmin myynyt debyyttialbumi sen myytyä yli 360 000 kappaletta viikossa. Aikaisemmin kyseistä ennätystä hallitsi Oasis-yhtyeen "Definitely Maybe" (1994). Albumi on myynyt kotimaassaan Britanniassa triplaplatinaa.


title: Whatever People Say I Am, That’s What I’m Not

text: Kaikki kappaleet kirjoittanut Alex Turner, ellei toisin mainita.


text: Listasijoitusten lähde:


title: Death Breath

text: Death Breath on ruotsalaisen death metal -rumpalin Nicke Anderssonin vuonna 2005 perustama death metal -yhtye. Vuosi 2006 oli yhtyeelle hedelmällinen: he suorittivat tuona vuonna kaksi julkaisua, joista ensimmäinen oli EP-levy "Death Breath". 17. Lokakuuta 2006 näki päivän valon yhtyeen debyyttialbumi "Stinking up the Night", jonka jälkeen basisti Mange Hedquist lähti yhtyeestä. Vuonna 2007 julkaistiin EP "Let It Stink".


title: Death Breath

text: Livekokoonpanossa lisäksi


title: Kokkila

text:
Kokkila on kylä entisen Angelniemen kunnan alueella. Kokkila sijaitsee Halikonlahden rannalla Lavianmäellä. Mäki laskeutuu jyrkästi mereen, jossa kapea Kokkilanselkä erottaa Kokkilan Kemiön saaresta. Kylä oli aikoinaan Angelniemen keskusta, jossa oli pankki, terveysasema, useampia kauppoja, meijeri ja posti. Osa Luotsisaaren asutuksesta kuuluu Kokkilan kylään.
Meri-Halikon koulu toimii yhä Kokkilassa. Viimeinen kyläpuoti sulki ovensa 2000-luvun alussa. Kokkilanselän rannan tuntumassa sijaitsee vanha seurakuntatalo, baari sekä yleinen venesatama ja uimaranta. Kokkilan lossi liikennöi Kemiönsaaren ja mantereen välillä 20 minuutin välein. Aktiivinen kylätoimikunta ylläpitää Seurojentaloa ja Ankkurikellaria.


title: Suomalainen sauna

text: Suomalainen sauna on tila, joka lämmitetään tavallisesti n. 80–110 °C:n lämpötilaan hikoilua, rentoutumista ja peseytymistä varten. Saunan perusmuoto on pysynyt samanlaisena vuosisatojen ajan. Se on puuseinäinen huonetila, joko erillinen rakennus tai rakennuksen osa. Se lämmitetään kiukaalla, kiviä sisältävällä uunilla. Ilmasta saadaan kostea heittämällä vettä kiukaan kuumille kiville.


title: Suomalainen sauna

text: Sauna on tärkeä osa suomalaista kulttuuria, ja on arvioitu että jopa 99 prosenttia suomalaisista käy säännöllisesti saunassa. Suomalaiseen saunakulttuuriin kuuluu koivun oksista kootut vastat ja juhlapäiviä edeltävät saunomiset, kuten joulusauna. Vanhin tunnettu suomalainen saunatyyppi on savusauna, jossa savukaasut nousevat vapaasti saunatilaan. Ulospäin lämpiävät saunat, joissa kiukaaseen on liitetty savuhorni, ovat kuitenkin syrjäyttäneet savusaunat. Yleiset saunat olivat suosittuja 1800-luvulla ja 1900-luvun alussa, mutta kylpyhuoneiden yleistyttyä yleiset saunat ovat vähentyneet.


title: Suomalainen sauna

text: Suomalainen sauna edustaa itäistä saunaperinnettä. Itäinen löylysauna eroaa länsieurooppalaisista kylpytavoista. Se perustuu kosteaan höyryyn, joka saadaan aikaiseksi heittämällä vettä kuumille kiville. Vanha saunaperinne on säilynyt osana ihmisten nykypäiväistä elämää ainoastaan Suomessa, Venäjällä ja Baltiassa.


title: Suomalainen sauna

text: Varhaisimmat suomalaiset saunat olivat pronssikautisia (1500–900 eaa.) maasaunoja eli kuoppasaunoja. Sauna oli maahan kaivettu kuoppa, jonka pohjalla oli kivikasa. Kun kivet oli kuumennettu, kuoppa peitettiin riukujen varaan asetelluilla taljoilla, tuohella tai turpeella. Kiville valettiin vettä, mistä syntynyt höyry kuumensi majan.


title: Suomalainen sauna

text: Varhaisimpana tunnettuna mainintana suomalaisesta saunasta pidetään kiovalaisessa Nestorin kronikassa olevaa mainintaa Novgorodin pohjoispuolella elävien ihmisten kuumista saunoista ja alastomien saunojien tavasta hakata itseään puunoksilla ja kaataa lopuksi päällensä kylmää vettä. Professori Mikael Wexionius puolestaan mainitsi Turun Akatemian avajaisissa 1640, että kaikki suomalaiset ovat ahkeria saunassa kävijöitä.


title: Suomalainen sauna

text: Suomalaisen sauna-aatteen isänä on joskus pidetty suomalaisuusmiestä Carl Axel Gottlundia, joka tajusi saunan merkityksen retkeiltyään 1817 Ruotsissa metsäsuomalaisten parissa. Suomalaisen sauna-aatteen aloitussanoina on joskus pidetty hänen lausuntoaan: ”En ollut vuoden mittaan kylpenyt, vaikka olin tottunut ennen ainakin kahdesti viikossa ottamaan löylyt. Ja yksin suomalaisille tässäkin tottumus on toinen luonto.”


title: Suomalainen sauna

text: Kiinnostus suomalaisen saunan alkuperästä alkoi tutkijoiden keskuudessa 1800-luvun lopulla. Suomen kielen professori August Ahlqvist arveli 1871 sanaston perusteella, että sauna oli siirtynyt bysanttilaisesta kulttuurista slaavien kautta Suomeen. Lääketieteen tohtori Max Buch pyrki puolestaan todistamaan, että sauna oli suomalainen keksintö. Hän yhdisti "Kalevalan" saunaan arvelemalla, että Nestorin kronikassa kerrotaan nimenomaan "Kalevalan" sankareiden saunakulttuurista. Buchin ansiosta saunan alkuperän on pitkään kuviteltu olevan suomalainen.


title: Suomalainen sauna

text: Perinteisesti saunatilaa on sen puhtauden ja vedenlämmitysmahdollisuuden vuoksi käytetty hyvin monipuolisesti eri tehtäviin, ei ainoastaan kylpemiseen. Entisaikaan saunassa hoidettiin sairaita ja synnytettiin. Kuolleet pestiin kylmässä saunassa. Länsi-Suomessa saunassa on myös valmistettu maltaita.


title: Suomalainen sauna

text: Pitkään sauna oli myös uudistilojen ensimmäinen asunto, jossa asuttiin kunnes varsinainen pirtti oli saatu rakennettua valmiiksi.


title: Suomalainen sauna

text: Runsaan viiden miljoonan asukkaan Suomessa on yli kolme miljoonaa saunaa. Yhden artikkelin mukaan jopa 99% suomalaisista käy saunassa säännöllisesti, keskimäärin hiukan useammin kuin kerran viikossa. Perinteinen saunapäivä on ollut lauantai.


title: Suomalainen sauna

text: Useimmiten suomalaisessa saunassa lämmitellään aluksi rauhallisesti totutellen saunan lämpöön. Tämän jälkeen heitetään kovemmin löylyä ja usein myös lyödään itseään rauhallisesti vastalla. Vastomisesta käytetään Itä-Suomessa myös nimeä vastalla kylpeminen ja Länsi-Suomessa nimeä vihtominen, ja sen vaikutus on lähinnä hierova ja ihoa puhdistava. Länsi-Suomessa oikeaoppinen vihta eli vasta sidotaan taivutetulla koivun oksalla, Itä-Suomessa taas koivunvarvusta kierretyllä pannalla eli lenkillä. Hieskoivun oksat sopivat hyvin sitomiseen kun taas parhaat vihdakset ovat pienten rauduskoivujen alaoksia.


title: Suomalainen sauna

text: Saunomisen välillä on tavallista käydä vilvoittelemassa, mahdollisesti järvessä, talvella avannossa tai lumihangessa piehtaroimassa.


title: Suomalainen sauna

text: Saunominen on perinteisesti ollut myös tärkeä tapahtuma juhlapäivien aattona. Jouluaattona lopetettiin työt iltapäivällä ja mentiin oljilla ja havuilla koristeltuun joulusaunaan. Juhannussauna koristeltiin pihlajan- tai koivunoksilla. Juhannuksena oli myös aika tehdä ensimmäiset uudet vastat.


title: Suomalainen sauna

text: Kaupunkeihin perustettiin yleisiä saunoja 1800-luvulta lähtien, koska omat saunat eivät mahtunee pienille tonteille, ja tiukkenevat paloturvallisuusvaatimukset tekivät niistä kalliita. Esimerkiksi Helsingissä oli vuonna 1907 49 yleistä saunaa ja kylpylaitosta. Yleiset saunat vähenivät, kun asuinnoissa yleistyivät kylpyhuoneet suihkuineen. Myöhemmin saunaan pääsi myös uimahalleissa, joita alettiin rakentaa toden teolla 1960- ja 1970-luvuilla. Toisaalta väkeä muutti lähiöihin, joissa oli kylpyhuoneiden lisäksi myös talokohtaiset kellarisaunat. 2000-luvulla uudenlainen kaupunkikulttuurin arvostus on lisännyt myös jäljellä olevien yleisten saunojen arvostusta.


title: Suomalainen sauna

text: Vanhin suomalainen saunatyyppi, savusauna (Karjalassa ”musta sauna”), on kertalämmitteinen, eli kiuasta ei voida lämmittää kylpemisen aikana. Savusaunan kiuas on tulipesän ympärille ja päälle ladottu kivinen kupu, jonka läpi savukaasut nousevat vapaasti saunatilaan ja samalla kiuaskivet kuumenevat. Lämmityksen aikana savu poistuu välikatossa eli laessa olevan lakeistorven, lakeisen, tai seinässä olevan luukun eli räppänän kautta. Kun kivet ovat riittävän kuumat ja pesä on sammunut heitetään häkälöylyt, jonka jälkeen sauna on valmis kylpijöille. Häkälöylyissä suurin osa kivien pintaan tarttuneesta noesta ja pienhiukkasista irtoaa ennen kuin saunojia on löylyilmaa hengittämässä.


title: Suomalainen sauna

text: Nykyään Suomessa on käytössä noin 25 000 savusaunaa eli noin yksi prosentti kaikista saunoista.


title: Suomalainen sauna

text: Merkittävä muutos saunan kehityksessä oli uloslämpiävän kiukaan kehittäminen eli savuhormin liittäminen kiukaaseen. Uloslämpiävät kiukaat yleistyivät Suomessa 1900-luvun alkupuoliskolla. Kiukaita on kahta perustyyppiä: kertalämmitteisiä ja jatkuvalämmitteisiä. Kertalämmitteinen kiuas lämmitetään etukäteen ennen varsinaista saunomista. Koska kaikki lämpö pitää varata kiviin ennen saunomista, on kivimäärän oltava suuri, satoja kiloja. Jatkuvalämmitteisen kiukaan lämmittämistä jatketaan myös kylpemisen aikana ja kivimäärä voi siksi olla pienempi.


title: Suomalainen sauna

text: Kertalämmitteisessä kiukaassa savukaasut kulkevat savusaunakiukaan tavoin kiuaskivien välitse, mutta kivitila on eristetty löylytilasta ja lopuksi savukaasut johdetaan savuhormiin. Kylpemisen aikana tulta ei polteta. Kiukaan kivitilassa on luukku, joka aukaistaan lämmittämisen jälkeen tulen sammuttua, ja kuumille kiville voidaan heittää löylyä. Jatkuvalämmitteisessä kiukaassa palokaasut kiertävät kiukaassa joutumatta kosketuksiin kiuaskivien kanssa. Lämpö siirtyy kiukaasta kiviin kivitilan kuumenneiden pintojen ja kuumennen ilman kierron avulla.


title: Suomalainen sauna

text: Peltirunkoinen, jatkuvalämmitteinen kiuas lämpenee saunomiskuntoon nopeammin ja pienemmällä puumäärällä kuin muurattu kiuas. Jatkuvalämmitteinen kiuas on yleisin puulämmitteinen kiuastyyppi.


title: Suomalainen sauna

text: Asuinhuoneistojen saunoissa käytetään yleisimmin sähkölämmitteisiä kiukaita. Niitä on ollut käytössä 1950-luvulta alkaen. Sähkökiukaan avulla saunan sisäilman voi lämmittää jopa muutamassa minuutissa, mutta itse saunan rakenteiden – siis seinien, sisäkaton ja lauteiden – lämpiäminen vaatii edelleen yhtä paljon aikaa kuin ennenkin eli noin tunnin.


title: Suomalainen sauna

text: Vuonna 2015 Suomen noin kahdesta miljoonasta tilastoidusta saunasta 1,6 miljoonaa oli asuinhuoneistojen yhteydessä.


title: Brembo

text: Brembo on italialainen jarruosia valmistava yhtiö, joka on perustettu vuonna 1961.


title: Brembo

text:
Brembo valmistaa pääasiallisesti urheiluautoihin jarrusarjoja. Brembon jarruilla autojaan ovat varustaneet muun muassa Aston Martin, Porsche, Ferrari, Maserati, Mercedes-Benz, Pagani, Lotus ja Lamborghini. Formula 1:ssä Bremboa käytetään kaikissa huipputalleissa, näkyvimmin Ferrarilla. Ducati, MV Agusta, Cagiva, Aprilia, Moto Guzzi, Bimota, BMW, Harley-Davidson, KTM, IMZ-Ural ja Yamaha käyttävät niitä myös moottoripyörissä.
Brembo valmistaa jarruosia, ja jarrujen parannusosia myös normaaleihin henkilöautoihin.


title: Brembo

text: Brembon jarrut ovat saavuttaneet myös QS9000- ja ISO 9001 -serfikaatit. Brembon jarrulevyt valmistetaan integroidussa tuotantoprosessissa valusta koneistukseen asti.


title: Richard Lintern

text: Richard Lintern (s. 8. lokakuuta 1962) on englantilainen näyttelijä, joka on tunnetaan parhaiten mittavasta teatteriurastaan. Hän on näytellyt muun muassa Kuninkaallisessa kansallisteatterissa ja Royal Shakespeare Companyssä. Suomessa Lintern muistetaan parhaiten tilanhoitaja Ben Nortonin roolista draamasarjasta "Sydämen asialla". Hän esitti Nortonia yli 20 jaksossa vuonna 2004.


title: Richard Lintern

text: Lintern näytteli vuonna 1998 elokuvassa "Jinnah" nuorta Muhammad Ali Jinnahia. Hän on myös näytellyt sarjassa "The Bill" vuosina 2000–2006. Vuodesta 2014 lähtien hän on esittänyt Tohtori Thomas Chamberlainia rikossarjassa "Hiljainen todistaja".


title: Michael Ande

text: Michael Ande (s. 5. lokakuuta 1944 Bad Wiessee, Baijeri, Saksa) on saksalainen näyttelijä, joka tunnetaan televisiosarjoista "Vanha kettu" (nyk. "Kettu") ja "Tohtori Sykerö". "Ketussa" hän näyttelee rikosylikomisario Gerd Heymannia. Hän on yksi sarjan päähenkilöistä. Ande on ainoa alusta alkaen mukana ollut näyttelijä, joka on sarjassa edelleen. Hän on ollut mukana yli 340 jaksossa. Ande on näytellyt elokuvissa ja sarjoissa jo 1950-luvulta lähtien, mutta elokuvat ovat jääneet pienemmälle huomiolle. "Kettu" onkin hänen merkittävin roolinsa. Michael Ande on ollut aktiivisena näyttelijänä vuodesta 1961 alkaen. Hän ei ole voittanut palkintoja työstään, vaikka onkin urallaan menestynyt. Ande on näytellyt myös teatterissa, komedianäytelmissä.


title: Michael Ande

text: Michael Ande asuu perheineen Schlierseessä. Hän harrastaa laskettelua ja moottoripyöräilyä.


title: Jättiläissirkkalintu

text: Jättiläissirkkalintu ("Locustella fasciolata") on sirkkalintujen heimoon kuuluva varpuslintu.


title: Jättiläissirkkalintu

text: Linnun pituus on noin 15 senttimetriä, siipien kärkiväli 21–24 senttimetriä ja paino 25–28 grammaa. Koiras on hieman naarasta kookkaampi. Laji on suurin sirkkalintu, suunnilleen rastaskerttusen kokoinen. Höyhenpuku on selkäpuolelta oliivinruskea ja alapuolelta harmahtavan ruskea. Pyrstö on yksivärisen ruskea. Sukupuolet ovat samanvärisiä. Laulu on voimakas, lyhyt säe, joka poikkeaa muiden sirkkalintujen sirinöistä.


title: Jättiläissirkkalintu

text: Jättiläissirkkalintu esiintyy Itä-Aasiassa: Keski-Siperiasta Novosibirskistä itään Sahalinille, Kuriileille, Hokkaidolle, Pohjois-Mantšuriaan ja Koreaan. Alalaji "amnicola" (Stepanyan, 1972) elää kauempana idässä. Laji on muuttolintu, joka talvehtii Filippiineillä, Indonesiassa ja Uuden-Guinean länsiosissa. Lajin elinalueen laajuus on 100 000–1 000 000 neliökilometriä ja lajin kanta on elinvoimainen.


title: Jättiläissirkkalintu

text: Pesimäpaikallaan jättiläissirkkalintu vaatii korkeaa aluskasvillisuutta, kuten ruohoja, haapavesaikkoa tai pajukkoa. Muuten laji ei ole kovin tarkka paikan suhteen, se pesii esimerkiksi rannoilla, soilla, hakkuu- tai kuloaukeilla ja bambutiheiköissä.


title: Pierre Sanoussi-Bliss

text: Pierre Sanoussi-Bliss (s. 17. elokuuta 1962 Berlin-Mitte, Berliini, DDR) on saksalainen näyttelijä ja ohjaaja. Hän on esiintynyt yli 20 vuoden ajan televisiosarjoissa ja elokuvissa. Hänen tunnetuin roolinsa on rikoskomisario Axel Richter, jota hän näytteli sarjassa "Vanha Kettu" ("Der Alte") vuosina 1997-2014. Hän on ohjannut myös yhden elokuvan "Zurück auf Los" (2000). Sanoussi-Blissin elämänkumppani on Till Kaposty-Bliss.


title: Naisten 10 metrin ilmapistooli ammunnan Euroopan-mestaruuskilpailuissa 2007

text:
10 m ilmapistoolilla naiset ampuvat 40 laukausta peruskilpailussa ja kahdeksan parasta ampujaa peruskilpailun tuloksen perusteella pääsee 10 laukauksen finaaliin.
Joukkuekilpailussa joukkueen muodostavat kolme saman maan kilpailijaa.


text: Naisten ilmapistooli EM-kilpailut 2007 järjestettiin 17. maaliskuuta, Deauvillessä.


title: Ray Austin

text:
Ray "The Rainman" Austin (s. 31. lokakuuta 1970, Cleveland, Ohio) on yhdysvaltalainen raskaansarjan ammattinyrkkeilijä.
Austin tunnetaan muun muassa ottelustaan Volodymyr Klytškoa vastaan 10. maaliskuuta 2007, jonka Austin hävisi toisessa erässä. Austin on otellut myös Sultan Ibragimovia vastaan. Vuonna 2008 Austin voitti puolalaisen Andrew Golotan ensimmäisen erän jälkeisellä erätauolla .


title: Markus Böttcher

text: Markus Böttcher (s. 6. heinäkuuta 1964, Bonn, Nordrhein-Westfalen, Saksan liittotasavalta) on saksalainen näyttelijä, joka on esittänyt muun muassa rikoskomisario ja rikospaikkatutkija Werner Riedmannia sarjassa "Vanha kettu" (nyk. "Kettu") jo yli 200 jaksossa. Hän opiskeli näyttelemistä ja ohjausta Mozarteumin yliopistossa Salzburgissa Itävallassa vuosina 1983–1987. Riedmann, jota Böttcher on esittänyt vuodesta 1986 lähtien, on hänen suurin roolinsa. Böttcher on näytellyt myös elokuvissa. Hän on 179-senttinen.


title: Venlafaksiini

text: Venlafaksiini (Suomessa kauppanimellä Efexor"," Yhdysvalloissa Effexor) on serotoniinin ja noradrenaliinin takaisinoton estäjien (SNRI) ryhmään kuuluva masennuslääke. Venflafaksiini lisää myös dopamiinin määrää aivokuorella.


title: Venlafaksiini

text: Suomessa venlafaksiinia myydään tuotenimillä Venlafaxin ja Efexor, ulkomailla nimen kirjoitusasu on usein Effexor. Lääkkeen toi markkinoille alun perin Wyeth vuonna 1993, mutta nykyisin lääkkeestä on liikkeellä eri lääkeyhtiöiden valmisteita. Venlafaksiini oli Yhdysvalloissa kuudenneksi määrätyin masennuslääke 17,2 miljoonalla reseptimääräyksellä vuonna 2006. Lääkkeen patentti umpeutui Yhdysvalloissa 2008, Euroopassa patentti oli voimassa vuoteen 2017.


title: Venlafaksiini

text: Venlafaksiinia käytetään masennuksen ja ahdistuneisuushäiriöiden sekä neuropaattisen kivun hoitoon. Lääkettä määrätään yleisesti vasta, jos SSRI-tyypin masennuslääkkeistä ei ole saatu merkittävää hyötyä.


title: Venlafaksiini

text: Venlafaksiinin vaikutusmekanismi ja rakenne on hyvin lähellä tramadolia, mutta se ei vaikuta opioidireseptoreihin. Venlafaksiinia voi käyttää apuna tramadolista vieroittautumisessa.


title: Venlafaksiini

text: Venlafaksiinilla hoidettujen potilaiden itsemurhariski on yhdessä tutkimuksessa todettu olevan yli puolitoistakertainen verrattuna potilaisiin, jotka eivät syö masennuslääkkeitä.


title: Venlafaksiini

text: Erityisesti alle 25-vuotiailla venlafaksiinin on huomattu kasvattavan itsetuhoisen käyttäytymisen riskiä. Venlafaksiinia ei tulisi määrätä lapsille ja teini-ikäisille, koska sen tehoa ja turvallisuutta näissä ikäryhmissä ei ole osoitettu.Emslie GJ, Findling RL, Yeung PP, Kunz NR, Li Y (2007). "Venlafaxine ER for the treatment of pediatric subjects with depression: results of two placebo-controlled trials". Journal of the American Academy of Child and Adolescent Psychiatry 46 (4): 479–88. doi:10.1097/chi.0b013e31802f5f03. PMID 17420682. Venlafaksiinin käytöstä ei ole todettu selkeää hyötyä hoidettaessa alle 12-vuotiaita lapsia.


title: Venlafaksiini

text: Lääkitys on lopetettava asteittain annosta pienentämällä muutaman viikon tai kuukauden kuluessa, jotta mahdolliset vieroitusoireet jäisivät mahdollisimman vähäisiksi. Vieroitusoireet ovat hyvin samankaltaisia Tramadolin vieroitusoireiden kanssa.


title: Volkswagen Golf III

text: Volkswagen Golf III (Typ 1H) on Volkswagenin Golf-mallin kolmas sukupolvi, jota valmistettiin vuosina 1991–1997, farmaria vuoteen 1999 ja cabrioletia vuoteen 2002 saakka. Kolmannen sukupolven Golfin sedan-korinen sisarmalli on nimeltään Vento, jonka myynti alkoi seuraavana keväänä. Golfia kehuttiin hyvistä ajo-ominaisuuksista, turvallisuudesta ja taloudellisista moottoreista. Moitteita malli sai puolestaan keskimääräistä suuremmista vikamääristä ja perusmallien niukasta varustelusta. Suurimpia ongelmakohtia ovat esimerkiksi taka-akselisto, kohonneet pakokaasupäästöt ja ovien lukot. Malliin ei tehty varsinaisia ulkonäöllisiä muutoksia Cabrioletia lukuun ottamatta. Golf valittiin Vuoden Autoksi Euroopassa 1992.


title: Volkswagen Golf III

text: Kolmannen sukupolven Volkswagen Golf tuli Suomessa myyntiin joulukuussa 1991. Suomen moottorivalikoima oli aluksi seuraava: CL/GL 1,4 (60 hv), CL/GL 1,8 (75 hv) ja CL 1,9 Eko-TD (75 hv). Muilla markkinoilla oli tarjolla myös 90-hevosvoimainen TDI ja keväästä 1996 lähtien myös sen 110-hevosvoimainen versio. Dieselmoottorin yhteyteen oli saatavilla puoliautomaattinen "Ecomatic"-vaihteisto, jossa vaihteet on sijoitettu manuaalivaihteiston tavoin H-kaavion mukaisesti, mutta kytkinpoljinta ei tarvita.


title: Volkswagen Golf III

text:
Syksyllä 1992 markkinoille tuli VR6 2,8 (174 hv) ja vuotta myöhemmin CL/GL 1,6 (75 hv), GTI 2,0 (115 hv) ja GTI 2,0 16V (150 hv). VR6- ja GTI-malleissa oli hieman normaalia jäykempi jousitus. Joillain markkinoilla oli saatavana myös 2,9-litrainen (190 hv) VR6.
Ensimmäistä kertaa Golfin historiassa esiteltiin syksyllä 1993 farmarimalli Golf Variant, jonka myynti alkoi Suomessa lokakuussa. Valikoimassa olivat CL 1,8 (75 hv), CL/GL 1,8 (90 hv), GL 2,0 ja CL 1,9 Eko-TD. Samana vuonna markkinoille tuli myös avomalli Golf Cabriolet. Edellistä mallia oli valmistettu vuodesta 1979 lähtien.Perusmalli CL ("Comfort Luxus") oli niukasti varustettu. Vakiovarusteina oli lämmitettävät etuistuimet, kaksiosainen takaselkänoja, valaistu hansikaslokero, sävylasit, turvavöiden esikiristimet ja lukuvalo edessä. 1,8-litraisessa ja dieselissä oli lisäksi kierroslukumittari ja ohjaustehostin. Saksassa varustelu oli vieläkin niukempi, sillä kaksiosainen takaselkänoja, sävylasit ja istuinlämmittimet puuttuivat.


title: Volkswagen Golf III

text: GL ("Gehobener Luxus") sisälsi lisäksi plyysiverhoilun, tavaratilan valaistuksen, keskuslukituksen sekä korinväriset puskurit ja ulkopeilit. GL-mallin myynti Suomessa oli vähäistä.


title: Volkswagen Golf III

text: VR6:een kuului ABS-jarrut, kaksi turvatyynyä, ulko- ja öljynlämpömittarit, ajotietokone, takaistuinten pääntuet, sähköpeilit, metalliväri, takaspoileri, helmalevikkeet, tasauspyörästön lukko, kevytmetallivanteet sekä sähköikkunat edessä ja takana.GTI-mallissa oli VR6:n lisäksi urheiluistuimet, muttei ABS-jarruja, turvatyynyjä, kevytmetallivanteita, sähköikkunoita eikä pääntukia takaistuimilla.


title: Volkswagen Golf III

text: Syksyllä 1993 vakiovarusteisiin lisättiin lämmitettävät sähköpeilit, ajonestolaite ja ohjaustehostin. VR6:sta karsittiin sähköikkunat. Variantissa oli CL:n lisäksi keskuslukitus ja valaistu tavaratila.


title: Volkswagen Golf III

text: Vuosimallin 1995 autoissa oli uudenmallinen ohjauspyörä. Vakioksi tuli ajovalojen päällä olosta kertova summeri. Volkswagenin mukaan automaattiset ajovalot eivät olleet tarpeellinen vakiovaruste. GTI 16V:hen tuli vakiovarusteeksi ABS-jarrut. Kuljettajan turvatyyny oli vakiovarusteinen vuoden 1996 alusta lähtien.


title: Volkswagen Golf III

text: Vuoden 1997 alusta lähtien tarjolle tuli Komfort-paketti, johon kuului matkustajan turvatyyny, metalliväri, radiovalmius kahdeksalla kaiuttimella sekä lisäjarruvalo.Golf ja Vento poistuivat markkinoilta vuoden 1997 lopussa, hieman ennen Golf IV:n toimitusten alkamista. Variant pysyi kuitenkin mallistossa elokuuhun 1999 saakka, kunnes IV:stä tuli saataville farmari.


title: Volkswagen Golf III

text: Cabriolet koki vuonna 1998 kasvojenkohotuksen, jossa sen ulkonäköä muutettiin enemmän Golf IV:tä muistuttavaksi. Sisällä ohjauspyörä, verhoilukankaat ja mittaristo vaihtuivat samanlaisiin kuin IV:ssä. Monissa yhteyksissä malli tunnetaan nimellä Golf Cabriolet 3.5. Valmistus päättyi vuonna 2002.


title: Volkswagen Golf III

text: Kolmannen sukupolven Golfista on valmistettu sen historian aikana lukuisia erikoismalleja. Volkswagen sponsoroi muutamien yhtyeiden Euroopan kiertueita ja näiden mukaan nimettyjä erikoismalleja oli myynnissä Suomessakin. Esimerkiksi kesällä 1996 Bon Jovin konsertoidessa Helsingissä markkinoitiin kyseistä Golf-erikoismallia.


title: Ulf Söhmisch

text: Ulf-Jürgen Söhmisch (10. kesäkuuta 1938 München, Saksa – 20. marraskuuta 2016 München) oli saksalainen näyttelijä. Hän näytteli oikeuslääkäriä poliisisarjassa Kettu (Der Alte) vuosina 1983–2013. Söhmisch esiintyi oikeuslääkärinä myös poliisisarjassa Derrick vuosina 1983–1985. Hän teki dubbauksia ja näytteli myös elokuvissa.


title: Charles M. Huber

text: Charles Muhamad Huber (alk. Karl-Heinz Huber) (s. 3. joulukuuta 1956 München, Länsi-Saksa) on saksalainen näyttelijä, joka näytteli sarjassa Kettu (Der Alte) rikoskomisario Henry Johnsonia vuosina 1985–1997. 1997 Johnson siirtyi toiselle osastolle ja hänen tilalleen murharyhmä kakkoseen tuli rikoskomisario Axel Richter (Pierre Sanoussi-Bliss). Hän on näytellyt myös elokuvissa.


title: Charles M. Huber

text: Senegalilaistaustainen Huber valittiin vuonna 2013 kristillisdemokraattina kansanedustajaksi liittopäiville.


title: Jan Hendriks

text:
Jan Hendriks (syntymänimeltään Heinz Joachim Hinz) (s. 6. joulukuuta 1928 Berliini - 17. joulukuuta 1991 Berliini) oli saksalainen näyttelijä, joka näytteli sarjassa Vanha Kettu (nyk. "Kettu"), komisario Martin Brenneriä. Hän näytteli sarjan alusta vuoteen 1986, elokuvissa hän näytteli 50-luvulta lähtien, Hendriksin tunnetuin elokuvarooli oli Jan Krapp Sündinge Grenzessä (1951). Kettu oli hänen viimeinen roolinsa. Hendriks kuoli AIDSiin 63-vuotiaana vuonna 1991.
Silver Box (1952)


title: Harry Carey, Jr.

text: Harry Carey, Jr. (16. toukokuuta 1921 – 27. joulukuuta 2012) oli yhdysvaltalainen näyttelijä. Hän syntyi Kaliforniassa kahden alan merkkihenkilön, Harry Careyn ja Olive Fuller Goldenin poikana.


title: Harry Carey, Jr.

text: Carey palveli toisessa maailmansodassa Yhdysvaltain laivastossa. Hän tuli uransa aikana tunnetuksi varsinkin lännenelokuvista. Niistä eräs oli Howard Hawksin "Punainen virta" ("Red River", 1948), jossa hän esiintyi yhdessä isänsä kanssa. Useissa elokuvissa esiintyi hänen kanssaan John Wayne.


title: Harry Carey, Jr.

text: Carey kuului niin kutsuttuun John Ford Stock Companyyn, ryhmään, jonka näyttelijöitä John Ford toistuvasti käytti ohjauksissaan. Hän esiintyi elokuvien ohella televisiossa, ja hänelle on myönnetty tähti Hollywood Walk of Famella.


title: Harry Carey, Jr.

text: Carey kuoli Santa Barbarassa 91 vuoden ikäisenä.


title: Harry Carey

text: Harry DeWitt Carey II (16. tammikuuta 1878 – 21. syyskuuta 1947) oli yhdysvaltalainen näyttelijä, joka tuli tunnetuksi varsinkin rooleistaan lännenelokuvissa. Hän oli vuonna 1939 ehdolla parhaan miessivuosan Oscar-palkinnon saajaksi roolillaan Frank Capran elokuvassa "Mr. Smith lähtee Washingtoniin".


title: Harry Carey

text: New Yorkin Bronxissa syntynyt Carey oli vuodesta 1920 naimisissa näyttelijä Olive Careyn kanssa. Myös Harry Carey nuoremmasta tuli tunnettu lännenelokuvien esiintyjä. Isä ja poika esiintyivät yhdessä Howard Hawksin elokuvassa "Punainen virta" (1948).


title: Harry Carey

text: Careylla on, kuten pojallaankin, tähti Hollywood Walk of Famella. Hän kuoli 69-vuotiaana Kaliforniassa.


title: Voltaire (muusikko)

text: Voltaire, oikealta nimeltään Aurelio Voltaire Hernández (s. 25. tammikuuta 1967 Havanna, Kuuba) on amerikkalainen muusikko.


title: Voltaire (muusikko)

text:
Voltaire vietti lapsuutensa New Jerseyssä perheensä kanssa, mutta hän ei nauttinut elostaan siellä. 17-vuotiaana hän muutti New Yorkiin.
Voltaire on myös taitava animaatio- ja sarjakuvataiteilija, ja työskentelee professorina kuvataidekoulussa New Yorkissa.


title: Voltaire (muusikko)

text: Hän otti alkujaan taiteilijanimekseen toisen virallisen etunimensä (joka on sattumoisin sama kuin kuuluisalla ranskalaisella valistusfilosofilla François-Marie Arouetilta), mutta on sittemmin ryhtynyt suosimaan muotoa Aurelio Voltaire, ettei häntä sekoitettaisi muihin Voltaire-nimeä kantaviin yhtyeisiin ja artisteihin.


title: Voltaire (muusikko)

text: Voltairen musiikin vaikutteet ovat peräisin eurooppalaisesta kansanmusiikista ja goottirockista. Hänellä on levytyssopimus maineikkaan darkwave-musiikkiin erikoistuvan Project Records -levymerkin kanssa, ja sen vuoksi Voltaire luokitellaan toisinaan myös darkwave-artistiksi. Voltaire luokitellaan useimmin dark cabaret -muusikoksi, sillä hänen musiikissaan on vaikutteita kabareesta. Lexicon Magazine -lehti on kuvaillut Voltairen tyyliä termillä "goth cabaret" ("goottikabaree"), ja jotkut arvostelijat luokittelevat Voltairea myös uudeksi aalloksi. Voltaire nimeää musiikkinsa vaikuttajikseen Rasputinan, Morrisseyn, Tom Waitsin, Cab Callowayn ja elokuvasäveltäjä Danny Elfmanin.


title: Voltaire (muusikko)

text: Yläasteikäisenä Voltaire soitti yhtyeessä First Degree. Tuolloin hän ihaili Duran Duran -yhtyettä mutta alkoi kuunnella goottirockyhtyeitä kuten Bauhaus ja The Cure.


title: Voltaire (muusikko)

text: Aikuisena Voltaire perusti yhtyeen, jossa soittimina olivat muiden muassa viulu, sello, rummut ja Voltaire itse laulajana sekä akustisen kitaran soittajana. Vuoden kuluttua Projekt Records kiinnitti yhtyeen, ja kesäkuussa 1998 yhtye julkaisi ensimmäisen albuminsa "The Devil's Bris". Kaksi vuotta myöhemmin julkaistiin toinen albumi "Almost Human".


title: Voltaire (muusikko)

text: Voltairen suosituimpiin kappaleisiin kuuluu "BRAINS!", joka tuotettiin Cartoon Network -ohjelmaan "The Grim Adventures of Billy and Mandy" (aiemmin "Grim & Evil"). Kappale soi jaksossa "Little Rock of Horror". Voltaire kirjoitti myös kappaleen "The Land of the Dead" piirroselokuvaan "Billy and Mandy's Big Boogie Adventure", jonka alussa kappale soi.


title: Voltaire (muusikko)

text: Star Trek -ihailijana Voltaire vierailee usein science fiction -tapahtumissa kuten I-CON ja Dragon Con, ja hän julkaisi neljän kappaleen ep-levyn nimeltä "Banned on Vulcan". Ep-levy parodisoi Star Trek -sarjan hahmoja.


title: Voltaire (muusikko)

text: Voltaire on myös keulahahmo ja laulaja uusi aalto -yhtye The Oddzissa.


title: Kahramanmaraş

text:
Kahramanmaraş on kaupunki Turkissa ja Kahramanmaraşin maakunnan pääkaupunki. Kaupungissa on arviolta 475 793 asukasta (vuonna 2014).
Kaupunki oli 1100-luvulla eaa. heettiläisvaltio Gurgumin pääkaupunki. Kahramanmaraş perustettiin vuoden 1000 eaa. tienoilla heettiläiseksi kaupunkivaltioksi. Myöhemmin roomalaiset tunsivat kaupungin nimellä "Germanica Caesarea". Arabialaiset valtasivat kaupungin vuonna 645. Kaupunki vaihtoi omistajaa useita kertoja seuraavien vuosisatojen aikana, kunnes Osmanien valtakunnan sultaani Selim I valloitti sen noin vuonna 1515.


title: Kahramanmaraş

text: Turkin itsenäisyyssodan aikana vuonna 1920 ranskalaiset ja turkkilaiset taistelivat kaupungissa ja sen ympäristössä kolmen viikon ajan. Taistelussa turkkilaiset löivät ranskalaiset. Kaupungin nimi "Maraş" muutettiin tämän vuoksi vuonna 1973 muotoon Kahramanmaraş – kahraman tarkoittaa ”rohkeaa” turkin kielellä.


title: Kahramanmaraş

text: Kaupungissa tuotetaan ja sieltä viedään oliiviöljyä, mausteita ja tekstiilejä. Kahramanmaraş on Turkin merkittävimpiä tekstiilikaupunkeja. Kahramanmaraşiin ja sen elinkeinoelämään kuuluvat erottamattomasti myös perinteiset jäätelöt.


title: Kahramanmaraş

text: Kaupunkiin perustettiin Sütçü İmam -yliopisto vuonna 1992. Perustamisensa jälkeen yliopisto on kasvanut jatkuvasti ja siellä oli vuonna 2007 seitsemän tiedekuntaa.


title: Sirkkalinnut (suku)

text: Sirkkalinnut ("Locustella") on sirkkalintujen heimoon kuuluva varpuslintusuku. Aiemmin suku luokiteltiin kuuluvaksi kerttujen heimoon.


title: Sirkkalinnut (suku)

text: Sirkkalinnut ovat pieniä kasvillisuuden kätköissä eläviä kerttuja. Ne ovat ruskeita, muutamat lajit tummajuovaisia. Ne paljastavat itsensä erikoisella laulullaan, joka lähes kaikilla lajeilla muistuttaa hyönteisen, lähinnä hepokattien ja heinäsirkkojen, sirinää. Ne asuvat mielellään lähellä vesistöä ja rakentavat pesänsä lähelle maata kasvillisuuden suojaan. Ne ovat muuttolintuja, jotka talvehtivat tropiikissa. Suomessa pesii säännöllisesti kaksi lajia: pensas- ja viitasirkkalintu.


title: Sirkkalinnut (suku)

text: Luettelo perustuu BirdLife Suomen maailman lintujen suomenkieliseen nimistöön.) Luokittelujen eroavuuksista johtuen lajisto voi olla erilainen eri lähteissä.


title: Hiidensalmi

text: Hiidensalmi on Lohjan 4. kaupunginosa. Se sijaitsee Lohjan keskustasta pohjoiseen, Anttilan ja Roution kaupunginosien välissä. Routiosta kaupunginosan erottaa samanniminen salmi Lohjanjärvessä. Kaupunginosia puolestaan yhdistää Hiidensalmen silta. Hiidensalmi alkaa etelässä Karstuntien ja Tytyrinkadun risteyksestä. Tytyrinkatu toimii Hiidensalmen ja Pappilan kaupunginosan rajana. Lännessä Hiidensalmi rajautuu Pitkäniemeen. Rajana toimii Lohjan satamarata ja Kiviniemenkatu.


title: Hiidensalmi

text: Hiidensalmen tunnuksena oli vuosikymmenten ajan Lindbergin suvun omistama Hiidensalmen tuulimylly, joka kuitenkin purettiin 60-70-lukujen taitteessa. Mylly sijaitsi nykyisen Hiidensalmen sillan viereisen kallion laella. Hiidensalmessa on pieni, pääosin rintamamiestaloista koostuva asuinalue. Suuri osa alueesta on maatalouden käytössä. Alueella sijaitsee myös Tytyrin kaivoksen läjitysalue sekä veneiden talvisäilytysalue.


title: Hiidensalmi

text: Lohjan kaupunki järjesti syksyllä 2005 yleisen ideakilpailun alueen suunnittelusta. Kilpailun tavoitteeksi asetettiin 100 000 − 200 000 kerrosneliömetrin lisäys ja 2 000 − 3 000 uutta asukasta. Aluetta suunnitellaan toteutettavaksi 10–15 vuoden kuluttua. Kilpailuun esitettiin 29 ehdotusta.


Vuoden eteläamerikkalainen jalkapalloilija -palkinto myönnetään äänestyksen perusteella parhaalle eteläamerikkalaiselle jalkapalloilijalle. Nykyisten sääntöjen mukaan hänen tulee myös olla aktiivipelaajana eteläamerikkalaisessa seurassa. Palkinnon perusti vuonna 1971 venezuelalainen sanomalehti "El Mundo", joka jatkoi palkinnon myöntämistä vuoteen 1992. El Mundon palkinnolla oli virallinen asema vuoteen 1985 saakka. Vuodesta 1986 alkaen virallisena on pidetty uruguaylaisen "El País" -sanomalehden myöntämää "Rey del Fútbol de América ("Amerikan jalkapallon kuningas")" -palkintoa.


title: Johann Wolf

text: Johann Wolf (1765–1824) oli saksalainen lintutieteilijä.


title: Johann Wolf

text: Wolf oli tohtori ja professori. Hän kirjoitti yhdessä Bernhard Meyerin (1767–1836) kanssa teoksen "Taschenbuch der deutschen Vögelkunde Oder kurze Beschreibung aller Vögel Deutschlands" (Frankfurt am Main 1810).


title: Johann Wolf

text: Wolf nimesi linnuista viitasirkkalinnun.


title: Knol

text: Knol oli Googlen suunnittelema verkkotietosanakirjahanke. Sen kehittämisestä ilmoitettiin 13. joulukuuta 2007 ja palvelun julkinen beta-vaihe alkoi 23. heinäkuuta vuonna 2008. Hankkeeseen pyrittiin saamaan kirjoittajiksi asiantuntijoita, jotka julkaisevat sivut nimellään. Sisältö olisi kirjoittajien vastuulla, ja samasta aiheesta voisi olla useita, keskenään kilpailevia sivuja. Jos kirjoittajan sivulla olisi mainoksia, hän saisi osansa mainostuloista.


title: Knol

text: Useat kolumnistit ovat kuvanneet Googlen hanketta yritykseksi luoda Wikipedialle kilpailija.


title: Knol

text: Palvelu suljettiin vuonna 2012.


www.fi oli ensimmäinen suomalainen vapaan tekstihaun WWW-sivuihin mahdollistanut hakukone. Ihmemaa-nimellä tunnetun hakupalvelun kehitti PiiPää Oy. Hakukone indeksoi pelkästään suomalaisia verkkotunnuksia, ja yksittäisiä sivuja oli vuonna 1996 indeksoitu noin 350 000.


PiiPää Oy oli vuonna 1992 perustettu yhtiö, jonka perustajia olivat kuusi silloista tietojenkäsittelytieteen opiskelijaa. Sen toimitusjohtajana oli Lauri Henttonen. Yhtiö perustettiin, koska Kuopion lääninhallitus halusi tilata opiskelijoilta kirjasto-ohjelman, mutta tarjouksen laatijaksi tarvittiin yritys. PiiPää Oy toimitti alkuvuosina Sähköistä Säädöskokoelmaa ja tarjosi yrityksille www-hotellipalveluja. Ihmemaa-hakukone toimikin aluksi hakukoneena, joka auttoi löytämään yhtiön hotellipalvelussa olevista www-sivuista halutun sisällön. Myöhemmin toiminta laajeni kattamaan kaikki .fi-päätteiset verkkotunnukset.


Ihmemaan hakupalvelun erikoisuutena oli jo alussa se, että haun saattoi rajoittaa tiettyyn yksittäiseen palvelimeen. Ihmemaa tarjosikin www-sivuille liitettäväksi omaa hakulomaketta.Fonectan oman hakumoottorin ylläpito lopetettiin kuitenkin toukokuussa 2008, ja verkkotunnusta käyttää nykyään Fonectan www.fi lyhytosoitepalvelu.


title: Charles Anderson

text: Charles Anderson (1. kesäkuuta 1814 Louisville – 2. syyskuuta 1895) oli yhdysvaltalainen whig- ja republikaanipuolueita edustanut poliitikko. Hänet valittiin Ohion osavaltion senaattiin vuonna 1844, jossa hän tuli tunnetuksi orjuuden vastustajana. Hän toimi Ohion varakuvernöörinä 1864–1865, jonka jälkeen hänestä tuli kuvernööri John Broughin kuoltua. Hän ehti olla kuvernöörinä vain viisi kuukautta, jonka jälkeen hänen seuraajansa Jacob Dolson Cox astui virkaan 8. tammikuuta 1866.


title: Clint Smith

text: Clinton James "Clint" Smith (12. joulukuuta 1913 Assiniboia, Saskatchewan, Kanada – 19. toukokuuta 2009 Vancouver, Brittiläinen Kolumbia, Kanada) oli kanadalainen jääkiekkoilija. Hyökkääjänä pelannut Smith edusti New York Rangersia ja Chicago Black Hawksia National Hockey Leaguessa. Hän voitti urallaan kerran Stanley Cupin ja kahdesti Lady Byng Memorial Trophyn.


title: Clint Smith

text: Smith teki Rangersin kanssa ammattilaissopimuksen lokakuussa 1932. Hän murtautui Rangersin kokoonpanoon kauden 1936–1937 lopulla. Ensimmäisellä täydellä NHL-kaudellaan Smith teki 14 maalia, eikä ottanut ainuttakaan jäähyä. Kaudella 1938–1939 hän teki uransa parhaat Rangers-pisteet. Hän otti kauden aikana myös NHL-uransa ensimmäisen jäähynsä, mutta palkittiin kauden jälkeen herrasmiespelaajalle myönnettävän Lady Byng Trophyn. Rangersissa Smith voitti Stanley Cupin kaudella 1939–1940. Rangersissa hän pelasi lopulta 281 NHL-ottelua, kunnes siirtyi kaudeksi 1943–1944 Chicago Black Hawksiin.


title: Clint Smith

text: Ensimmäisellä kaudellaan Chicagossa Smith pelasi samassa ketjussa Bill Mosienkon ja Doug Bentleyn kanssa. Kolmikko teki kauden aikana yhteensä 219 pistettä, joka oli NHL:n ennätys. Smith antoi kauden aikana myös ennätykselliset 49 maalisyöttöä. Elmer Lach rikkoi Smithin syöttöennätyksen seuraavalla kaudella. Smith palkittiin vielä kauden 1943–1944 toistamiseen urallaan Lady Byng Trophyllä. Seuraavalla kaudella hän rikkoi NHL-ennätyksen, kun hän teki yhden erän aikana neljä maalia.


title: Clint Smith

text: Smith jatkoi Chicagossa NHL-uransa loppuun saakka. Hän siirtyi kauden 1946–1947 jälkeen USHL-sarjan Tulsa Oilersiin. Smith pelasi NHL:ssä 483 runkosarjaottelua. Niissä hän kärsi vain 24 jäähyminuuttia. Tulsassa hänet palkittiin keväällä 1948 USHL:n arvokkaimpana pelaajana. Kaudeksi 1948–1949 hän palasi NY Rangersin organisaatioon, kun hän jatkoi uraansa Rangersin USHL:n farmijoukkueen St. Paul Saintsin pelaaja-valmentajana. Kolmen kauden jälkeen St. Paulissa hän valmensi vielä kauden 1951–1952 AHL:n Cincinnati Mohawksissa.


title: Clint Smith

text: Smith palasi vuonna 1953 Kanadaan, jossa pelasi Vancouverissa ikämiesjääkiekkoa. Hänet valittiin vuonna 1991 Hockey Hall of Fameen.


title: Garrison Keillor

text: Gary Edward "Garrison" Keillor (s. 7. elokuuta 1942) on yhdysvaltalainen radioesiintyjä, satiristi ja kirjailija. Hänet tunnetaan parhaiten radioshow'sta "A Prairie Home Companion", joka esitettiin ensimmäistä kertaa 6. heinäkuuta 1974.


title: Garrison Keillor

text: A Prairie Home Companion on kuultavissa Suomessa Yle Mondo-radiokanavalla sunnuntaisin klo 13.00-15.00.


title: Garrison Keillor

text: Keillor on kuulunut Radio Hall of Fameen vuodesta 1994 ja Yhdysvaltain taide- ja kirjallisuusakatemiaan vuodesta 2001.


title: Garrison Keillor

text: Keillorin tuotannosta on suomennettu humoristinen romaani "Lake Wobegonin päiviä" (WSOY 1986).


title: Ihmemaa

text: Ihmemaa tarkoittaa seuraavia asioita:


title: Raymond Floyd

text: Raymond Loran Floyd (s. 4. syyskuuta 1942) on yhdysvaltalainen golfaaja. Hän syntyi Pohjois-Carolinassa, opiskeli Pohjois-Carolinan yliopistolla ja siirtyi ammattilaiseksi vuonna 1961.


title: Raymond Floyd

text: Floyd voitti uransa aikana Masters Tournamentin (1976), U.S. Openin (1986) ja kahdesti PGA Championshipin (1969, 1982). Hän voitti vuoden 1983 Valdon Trophyn.


title: Raymond Floyd

text: Floyd on kuulunut World Golf Hall of Fameen vuodesta 1989.


title: Theodor Kallifatides

text: Theodor Kallifatides (s. 1938) on ruotsinkreikkalainen kirjailija. Hän on asunut Ruotsissa vuodesta 1964. Hän työskenteli ensin filosofian opettajana Tukholman yliopistossa ja sitten Bonnierin kirjallisuuslehden päätoimittajana. Monet Kallifatidesin teokset kuvaavat elämää Kreikassa tai kreikkalaisen elämää ulkomailla. Hän on kirjoittanut myös runoja ja rikosromaaneita, sekä Ateenaa esittelevän teoksen, jonka kuvitti Henrik Tikkanen.


title: Theodor Kallifatides

text: Vuonna 2009 Kallifatidesin romaani "Rakkaus" (1979) pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Billy Casper

text: William Earl ”Billy” Casper (24. kesäkuuta 1931 San Diego, Kalifornia – 7. helmikuuta 2015 Utah) oli yhdysvaltalainen golfaaja. Hän saavutti ammattilaisuransa aikana 51 voittoa PGA Tourilla.


title: Billy Casper

text: Casper oli Ryder Cupissa Yhdysvaltain joukkueen kapteenina vuonna 1979. Hän voitti Masters Tournamentin (1970) ja kahdesti U.S. Openin (1959, 1966).


title: Billy Casper

text: Casper sai vuonna 1978 paikan World Golf Hall of Famessa. Hän oli mormoni.


title: Alexander von Middendorff

text: Alexander Theodor von Middendorff (; 18. elokuuta 1815 Pietari – 28. tammikuuta 1894 Hellenurme, Liivinmaan kuvernementti) oli venäläinen eläintieteilijä ja tutkimusmatkailija.


title: Alexander von Middendorff

text: Middendorff oli baltiansaksalaista sukua. Hän kävi koulunsa Pietarissa, jonka jälkeen hän opiskeli lääkäriksi Tarton yliopistossa, missä väitteli tohtoriksi 1837. Hän jatkoi opintojaan Berliinissä, Erlangenissa, Wienissä ja Breslaussa. 1839 hänet nimitettiin Kiovan yliopiston eläintieteen apulaisprofessoriksi. Pian tämän jälkeen hän osallistui Karl Ernst von Baerin johtamalle tutkimusmatkalle Kuolan niemimaalle.


title: Alexander von Middendorff

text: Vuosina 1843–1845 hän osallistui Pietarin tiedeakatemian Taimyrin niemimaalle ja Ohotanmeren rannikolle suuntautuneelle tutkimusmatkalle. Hän julkaisi tutkimustuloksensa teoksessa "Reise in den äussersten Norden und Osten Sibiriens" (1848–1875), jossa hän selvitteli ikiroudan vaikutusta kasvien ja eläinten esiintymiseen. Kesällä 1867 hän matkusti Islannissa ja Novaja Zemljalla. Lintujen muutosta Venäjällä hän kirjoitti teoksessaan "Die Isepiptesen Russlands" (1855). "Beiträge zu einer Malacozoologia Rossica" (1848–1849) oli tutkielma Venäjän nilviäisistä.


title: Alexander von Middendorff

text: Middendorffin kunniaksi on nimetty Middendorffinniemi Novaja Zemljalla, Middendorffinlahti Taimyrin niemimaalla ja kodiakinkarhu ("Ursus arctos middendorffi").


title: Alexander von Middendorff

text: Middendorff nimesi linnuista ainakin ohotansirkkalinnun ("Locustella ochotensis").


title: Behra-Porsche

text: Behra-Porsche oli ranskalainen Formula 1 -talli, joka osallistui sarjaan tallina kaudella ja valmistajana kaudella . Talli osallistui vain neljään kilpailuun eikä saanut yhtään MM-pistettä. Tallin parhaaksi sijoitukseksi jäi Fred Gamblen ajama kymmenes sija vuoden 1960 Italian GP:stä.


title: Dekeeni

text:
1-dekeeni eli dekyleeni (CH) kuuluu orgaanisiin yhdisteisiin omaten kymmenen hiiliatomia, 20 vetyatomia ja yhden kaksoissidoksen. Aineesta käytetään myös nimiä alfa-dekeeni ja n-1-dekeeni. Se on yhdeksänneksi yksinkertaisin alkeeni hiilivetyjen ryhmästä. Yksinkertaisin hiilivetyjen alkeeni on eteeni, jolla on kaksi hiiliatomia, joiden välissä on kaksoissidos.
1-dekeeni on dekeenin eräs isomeerinen muoto.


title: Dekeeni

text: Huoneen lämmössä ja paineessa, nestemäinen 1-dekeeni on väritön, ja se syttyy helposti, sillä 1-dekeenin leimahduspiste on 46 °C (c.c.) ja itsesyttymislämpötila 210 °C.


title: Dekeeni

text: 1-dekeeniä käytetään voiteluaineiden lähtöaineena. Siitä valmistetaan katalyyttisesti oligomeerejä, kuten dimeerejä, trimeerejä, tetrameerejä ja pentameerejä. Katalyyttinä käytetään booritrifluoridia ja alkoholeja tai vettä. Näitä kutsutaan usein nimellä poly–α-olefiinioligomeereiksi. Niillä on hyvä kuumuudenkestävyys ja ne eivät haihdu helposti. Niitä käytetään muun muassa teollisuudessa, autoissa ja lentokoneissa.


title: Maserati Formula 1 -sarjassa

text:
Maserati oli yksi 1950-luvun maineikkaimmista talleista. Ensimmäisen kerran talli voitti osakilpailun 1953 Juan Manuel Fangion johdolla, joka ajoi myös alkukaudella 1954 voittoja tallille ennen siirtymistään kesken kauden Mercedeksen kilpa-kuljettajaksi. Mestaruuden jälkeen Maserati joutui suvantovaiheeseen, mutta nousi uudelleen huipulle (hetkeksi) 1957 jälleen Fangion ansiosta. Maseratin lopullinen alamäki alkoi tuon jälkeen ja talli vetäytyi F1-sarjasta 1960.
* Valmistajien mestaruus tuli F1-sarjaan vasta kaudella .


title: Maserati Formula 1 -sarjassa

text: † "Jaettu auto."


title: Maserati Formula 1 -sarjassa

text: † Jaettu auto.


title: Pyhän koulu

text: Pyhän koulu (aikaisemmin myös Pyheen koulu) on Mietoisten Valaskallion kylässä, Mynämäen kunnassa sijaitseva koulu. Pyhäntien varressa olevassa 1909 rakennetussa ja 1930 laajennetussa koulussa toimii ala-aste ja sen yhteydessä päiväkoti. Koulussa oli vuonna 2007 noin kuusikymmentä oppilasta.


title: Pyhän koulu

text: Pyhän koulupiiri perustettiin Mietoisten kuntakokouksen aloitteesta vuonna 1905, kun kirkonkylässä sijaitseva Tavastilan koulu alkoi käydä ahtaaksi. Koulu aloitti toimintansa syksyllä vuonna 1907 Valaskallion Nikulan talosta vuokratuissa tiloissa. Kansakoulun opettajaksi valittiin Mynämäkeläinen Sanni Anttila. Varsinaisen koulurakennuksen paikasta käytyjen kiistojen vuoksi Pyhän varsinainen koulurakennus valmistui Valaskallion Vähätalon mailla sijainneelle Lintulan mäelle vasta vuonna 1909.


title: Pyhän koulu

text: Vuoden 1921 oppivelvollisuuslain myötä myös Pyhän koulu muuttui kuusiluokkaiseksi. Perustetun kaksiluokkainen alakansakoulun takia koulun toiseksi opettajaksi valittiin miesopettajan virkaan vuonna 1922 Kustaa Anttila. Vuotta myöhemmin perustettuun alakansakoulun opettajan virkaan valittiin puolestaan kiertokoulun opettaja Margit Salonen. Koulua laajennettiin ja korjattiin 1930-luvun alussa, muta opettajakunta pysyi muuttumattomana sota-ajan loppuun asti. Koulun lisärakennus puolestaan valmistui 6. marraskuuta 1960.


title: Pyhän koulu

text: Pyhän kansakoulu muuttui peruskoulun ala-asteeksi 1.8.1976, jolloin Mietoisten kunnassakin siirryttiin uuteen järjestelmään. Ala-aste oli kansakoulun tavoin kuusiluokkainen ja oppilaita oli 35. Koulurakennusta peruskorjattiin sisätiloiltaan vuonna 1980. Tällöin rakennettiin muun muassa teknisen työn tilat, opettajainhuone ja suihkut. 1980- ja 1990-luvuilla koulun oppilasmäärä jatkoi tasaista kasvuaan ja vuonna 2004 koulussa oli ennätykselliset 71 oppilasta Toistaiseksi viimeisin saneeraus ja laajennus koululla tehtiin vuonna 2003, jonka jälkeen päiväkoti, esikoulu ja perusopetus toimivat yhteisissä tiloissa.


title: Pyhän koulu

text: Pyhän koulu on Tavastilan koulun ohella toinen entisen Mietoisten kunnan alueella vielä toimivista kouluista. Sen luokanopettajien määrä on edelleen kolme ja he opettavat yhdistettyjä 1–2, 3–4 ja 5–6 luokkaa. Viidennen ja kuudennen luokan opettaja toimii myös koulun rehtorina. Yhteensä oppilaita oli vuonna 2007 62 ja koska saman vuoden oppilasennusteen mukaan koulun seuraavan viiden vuoden oppilasmäärä on 59–68 oppilasta, tulee koulu todennäköisesti pysymään tulevaisuudessakin kolmiopettajaisena kyläkouluna. Koulua pyritään kehittämään koulun verkkosivujen mukaan myös "kohti mahdollisimman laajamuotoista toimintakeskusta". Koulussa toimivan päiväkodin ja esikoulun lisäksi myös erilaiset kerhot ja yhdistykset käyttävätkin koulutiloja runsaasti.


title: Pyhän koulu

text: Koulu pyrkii painottamaan opetustyössään ympäristö- ja luonnontietoa. Koulun sivujen mukaan lintujen seuranta Mynälahdella, veden laadun tarkkailu Laajoella ja romumetallin keräys ovat esimerkkejä erilaisista toteutetuista luonto- ja ympäristöprojekteista. Koulun mukaan kaikki luokat myös ylläpitävät omaa kompostoria. Aktiivisen ympäristötoiminnan vuoksi koululle myönnettiin vuoden 2004 joulukuussa Suomen Ympäristökasvatuksen Seuran vihreä lippu.


title: Hermias

text: Hermias tai Hermeias () voi viitata seuraaviin henkilöihin:


title: Sparky Anderson

text: George Lee "Sparky" Anderson (22. helmikuuta 1934 Bridgewater, Etelä-Dakota – 4. marraskuuta 2010 Thousand Oaks, Kalifornia) oli yhdysvaltalainen baseballvaikuttaja. Hän loi vain lyhyen uran pelaajana; suurimmat menestyksensä hän saavuttikin joukkueenjohtajana Cincinnati Redsissä ja Detroit Tigersissa.


title: Sparky Anderson

text: Etelä-Dakotassa syntynyt Anderson vetäytyi 1990-luvun puolessavälissä ja sai vuonna 2000 paikan Baseball Hall of Famessa.


title: Concierge

text: Concierge (, , suom. 'talonmies'; 'vastaanottovirkailija') on ammattinimike, jolla yleensä tarkoitetaan keskimääräistä huomattavasti laadukkaampien hotellien, kasinoiden, tavaratalojen tai ravintoloiden tarjoamaa henkilökohtaista palvelua, joka perustuu asiakkaan toiveisiin ja voi käsittää käytännössä lähes mitä vain. Palveluiden kautta voi varata esimerkiksi konserttilipun, järjestää tulkin tai pyytää lähettämään kukkia.


title: FISA

text: Fédération Internationale du Sport Automobile eli FISA oli FIA:n alaisuudessa toiminut kansainvälinen autourheiluliitto. FISA:n tehtäviin kuului muun muassa Formula 1:n MM-sarjan järjestäminen. Liitto lakkautettiin vuonna 1993.


title: FISA

text: Liiton perusti ranskalainen Jean-Marie Balestre, joka valittiin FIA:n urheilukomission johtoon vuonna 1978. Pian puheenjohtajaksi valitsemisensa jälkeen, Balestre muutti komission nimen FISA:ksi. Hänen puheenjohtajakautensa alussa, FISA:n ja Bernie Ecclestonen johtaman Formula 1:n autonvalmistajien järjestön, FOCA:n välille syntyi riita Formula 1:n kaupallisten oikeuksien hallinnasta. Asiassa tehtiin lopulta sovinto vuonna 1981, jolloin allekirjoitettiin ensimmäinen niin sanottu Concorde-sopimus. Sopimuksessa FOCA sai F1:n kaupalliset oikeudet ja FISA sai pitää lajin urheilullisen vallan itsellään.


title: FISA

text: Englantilainen Max Mosley valittiin FISA:n puheenjohtajaksi vuonna 1991. Hän oli ajamassa liiton yhdistämistä FIA:an vuonna 1993.


title: Pappila (Lohja)

text: Pappila on Lohjan 5. kaupunginosa. Nimensä se on saanut alueella olevasta pappilasta. Alueella sijaitsevat myös pappilan pellot, Lohjan Pyhän Laurin kirkko, kanttorila sekä hautausmaa.


title: Pappila (Lohja)

text: Myös Tytyrin kaivos, Törmän avolouhos sekä Lohjan Vesilaitos sijaitsevat kaupunginosassa. Tytyrinkadun ja Rautatienkadun risteyksessä sijaitsee vanha, 1950-luvulla kaivoksen työntekijöiden asunnoiksi rakennettu kerrostalo. Seuraavat kerrostalot alueelle rakennettiin vasta vuonna 2005.


title: Pappila (Lohja)

text: Pappila rajoittuu idässä Tytyrinkadun kohdalla Hiidensalmen kaupunginosaan. Etelässä raja Anttilan kaupunginosaan kulkee linjaa Asemakatu - Rautatienkatu - Kirkkokatu - Sibeliuksenkatu - Väinämöisenkatu. Koillisessa Pappilan Moisiosta erottaa Piispankatu.


title: David Krummenacker

text: David Krummenacker (s. 24. toukokuuta 1975) on yhdysvaltalainen keskimatkojen juoksija, jonka päämatka on 800 metrin juoksu.


title: David Krummenacker

text: Krummenacker karsiutui Maebashin sisäratojen MM-kisoissa 1999 1 500 metrin juoksun alkuerissä ajalla 3.44,29. Myöhemmin samana vuonna hän karsiutui Sevillan ulkoratojen MM-kisoissa 1 500 metrin välierissä ajalla 3.39,19 ja sijoittui GP-finaalissa 800 metrillä kahdeksanneksi ajalla 1.46,24. Kaksi vuotta myöhemmin hän karsiutui Edmontonin MM-kisoissa 800 metrin välierissä. Vuonna 2002 hän juoksi yleisurheilun maailmancupissa 800 metrillä kolmanneksi ajalla 1.45,14. Seuraavana vuonna hän voitti 800 metrillä Yhdysvaltain sisäratojen mestaruuden sekä MM-kultaa Birminghamin sisäratojen MM-kisoissa. Ulkoradoilla hän voitti matkan Yhdysvaltain mestaruuden, mutta karsiutui Pariisin MM-kisoissa välierissä.


title: David Krummenacker

text: Krummenacker karsiutui Helsingin MM-kisoissa 2005 800 metrin välierissä. Seuraavana vuonna hän karsiutui Moskovan sisäratojen MM-kisoissa matkan alkuerissä.


title: Lodger

text: Lodger on David Bowien vuonna 1979 julkaistu studioalbumi, joka on viimeinen osa hänen ”Berliini-trilogiassaan”. Muut trilogian levyt ovat "Low" (1977) ja "”Heroes”" (1977).


title: Lodger

text: Toisin kuin muut Berliini-trilogian albumit, "Lodger" ei sisällä lainkaan instrumentaalikappaleita, joita kahdella muulla oli runsaasti. Tyyliltään albumin materiaali oli edelleenkin kokeellista ja taiteellista rockia. Myös yhteistyö Brian Enon kanssa jatkui yhä.


title: Lodger

text: Singleinä julkaistiin kappaleet ”Boys Keep Swinging” (UK #7) ja ”D.J.” (UK #29). Lisäksi ”Look Back in Anger” julkaistiin singlenä Yhdysvalloissa, jossa se jäi listojen ulkopuolelle.


title: Myllylampi

text: Myllylampi on Lohjan 7. kaupunginosa. Se sijaitsee keskustasta lounaaseen.


title: Myllylampi

text: Raja Ahtsalmen ja Myllylammen välillä kulkee Lohjanjärveltä ylös harjulle Porlan ja vanhainkodin välistä. Koillisessa raja Neitsytlinnaan kulkee Ojamonharjuntien kohdalla. Lounaassa Myllylampi rajoittuu Ojamon kaupunginosaan.


title: Myllylampi

text: Alue on rintamamiestalovaltainen asuinalue, mutta siellä sijaitsee myös Porlan kalanviljelylaitos sekä Nuottatien uimaranta. Kaupallisia palveluita alueella ei juuri ole.


title: Myllylampi

text: Alueella on samanniminen pieni lampi, pinta-alaltaan noin hehtaarin. Siitä virtaa pieni puro Lohjanjärveen.


title: Myllylampi

text: Lohjalla on myös suurempi, noin viiden hehtaarin kokoinen Myllylampi lähellä Outamoa. Lähellä Lohjan rajaa, mutta Vihdin puolella on puolestaan vielä suuremmat Iso Myllylampi ja Vähä Myllylampi.


title: Paikallinen reaalisuus

text: Paikallinen reaalisuus ymmärretään fysiikassa luontoa kuvaavien lakien kahtena yhtäaikaisena ominaisuutena: niiden pitää olla samanaikaisesti "paikallisia" (lokaalisia), ts. kaukana olevat kappaleet eivät voi vuorovaikuttaa keskenään ilman että vuorovaikutus näiden välillä kulkeutuu hitaammin kuin valon nopeus, ja "reaalisia", ts. kappaleita kuvaa mittauksesta riippumaton joukko objektiivisia ominaisuuksia.


title: Paikallinen reaalisuus

text: Luonnonlakien "paikallisuutta" kuvatkoon esimerkki, jossa kaksi kappaletta, A ja B, ovat etäisyyden formula_1 päässä toisistaan. Jonkin ominaisuuden muutos A:ssa hetkellä formula_2 ei siis voi vaikuttaa B:n ominaisuuksiin ennen kuin aikaisintaan hetkellä formula_3, jossa formula_4 on valon nopeus. Tässä mielessä "samanaikaiset" vuorovaikutukset ovat paikallisia.


title: Paikallinen reaalisuus

text: Luonnonlakien "reaalisuus" voi vaikuttaa itsestään selvältä: oletetaan, että kappaleita kuvaa jokin ominaisuus (esimerkiksi pyörimissuunta johonkin haluttuun akseliin nähden, liikemäärä, tms.), jota voidaan kuvata joillain mahdollisilla numeroarvoilla. Mahdollisten arvojen joukko voi olla äärellinen, numeroituva tai ylinumeroituva. Jos luonto on tässä mielessä "reaalinen", kappaleen ominaisuuden arvo on olemassa ja täysin määrätty jo ennen ominaisuuden arvon mittausta. Tässä mielessä fysiikan reaalisuuden määritelmä poikkeaa filosofisesta realismista.


title: Paikallinen reaalisuus

text: Esimerkki paikallisen reaalisuuden rikkovasta luontoa kuvaavasta teoriasta on kvanttimekaniikka. Erityisesti kvanttimekaaninen lomittuminen rikkoo paikallisen reaalisuuden. Tämä voidaan todeta mittaamalla Bellin epäyhtälöitä.


title: Sormen tyvinivel

text: Sormen tyvinivel () muodostuu proksimaalisen sormiluun ja vastaavan kämmenluun välille. Myös proksimaalinen sormien jänneluu osallistuu nivelen muodostukseen. Kavio- ja sorkkaeläimillä niveltä kutsutaan vuohisniveleksi.


title: Petri Somer

text: Petri Somer (s. 1978) on suomalainen crossoverpianisti, säveltäjä, sovittaja ja kapellimestari. Hän on opiskellut pianonsoittoa muun muassa Liisa Karhilon, Teppo Koiviston, Lazlo Sulen ja Niels Lan Dokyn johdolla. Somer on esiintynyt yli 20 maassa. Hänen monipuolisuutensa musiikin eri osa-alueilla hakee vertaistaan. Hän esiintyy paljon laulajien kanssa, on toiminut teattereissa pianistina ja kapellimestarina, toimii studiomuusikkona, esiintyy tv- ja radionauhoituksissa (mm. YLE, NRK, SVT) ja kymmenillä äänitteillä. Somer on kysytty pianisti ja säestäjä ulkomaisten artistien vierailuilla Suomessa. Hän toimi MTV3:n XFactor ohjelmassa 2010 säestäjänä ja lisäksi hän tekee koulutus- ja kurssitoimintaa periodimaisesti. Hän sai Pro Musica -stipendin vuonna 1998. Somer esiintyy myös jazzpianistina ja säveltää uutta musiikkia. Somer esiintyy paljon laulajana (myös salanimillä Pete McKenzie ja Peter Flygelmann), usein pelkän pianon, mutta myös bändin voimin. Hän on kysytty tausta- ja sessiolaulaja.


title: Petri Somer

text: Petri Somer säveltää populaarimusiikkia lukusille artisteille ja toimii tuottajana/apulaistuottajana ja sovittajana äänitteillä. Hänet on palkittu lukuisilla kulta-ja platinalevyillä. Somero Soikoon-sävellyskilpailun voitot vuosina 2011 ja 2012 (san. Lasse Wikman). Syksyn Sävel-kilpailun voitto v. 2013 (Suvi Teräsniska / Täydellinen elämä). Vuoden Iskelmä 2014 (Täydellinen elämä) ja 2015 (Sinä ansaitset kultaa). Somer myös säveltää ja sovittaa musiikkia lyhyt-ja dokumenttielokuviin sekä kotimaisiin tv-tuotantoihin. Hän on säveltänyt musiikin "Villa Helena" tv-sarjaan (Zodiak / 2011).


title: Petri Somer

text: Petri Somer on The Giant Leap-yhtyeen kosketinsoittaja ja laulaja ja hän vastaa laulaja Sebastian Rejmanin kanssa levyn sävellyksistä. "Another Day Rising" -albumi ilmestyi vuonna 2007. Yhtye oli ehdokkaana vuoden 2007 Emma-palkinnon saajaksi kategoriassa "vuoden yhtyetulokas 2007".


title: Petri Somer

text: The Giant Leap julkaisi vuonna 2010 toisen pitkäsoittonsa joka kantaa nimeä "The Giant Leap". Levyltä julkaistiin kolme radiosingleä: "Beautiful goodbye", "Best time of your life" ja "Like the first time".


title: Petri Somer

text: Somer on myös Arja Saijonmaan pianisti.


title: Kalevi Mononen

text: Henrik Kalevi Mononen (25. maaliskuuta 1920 Savonranta – 18. syyskuuta 1996 Savonranta) oli maastohiihtäjä, joka edusti Suomea kaksissa arvokisoissa 1950-luvulla.


title: Kalevi Mononen

text: Oslon 1952 talviolympialaisissa Mononen sijoittui 50 kilometrin hiihdossa viidenneksi. Hän kilpaili lähtönumerolla 1. Falunin MM-kisoissa 1954 Mononen sijoittui 50 kilometrillä kymmenenneksi.


title: Kalevi Mononen

text: Savonrannan Urheilijoita edustanut Mononen voitti Suomen mestaruuden 50 kilometrillä vuonna 1951, SM-hopeaa 30 kilometrillä vuonna 1948 ja 50 kilometrillä vuonna 1955 sekä SM-pronssia 50 kilometrillä vuosina 1950 ja 1953. Salpausselän Kisoissa hän voitti 50 kilometrin matkan vuonna 1949, oli toinen vuonna 1951 ja kolmas vuonna 1952. Ruotsin hiihtokisoissa hän voitti tämän maratonmatkan vuonna 1950 ja sijoittui kolme vuotta myöhemmin toiseksi. Holmenkollenilla Mononen hiihti 1951 neljänneksi 50 kilometrillä. Vuoden 1953 saavutuksiin kuului voitto Puijon kisoissa.


title: Kalevi Mononen

text: Siviiliammatiltaan Mononen oli tilanomistaja ja metsätalousyrittäjä. Hän toimi Savonrannan Urheilijoiden sekä urheilu- ja kulttuurilautakunnan puheenjohtajana yli kymmenen vuotta.


title: Mark Selby

text: Mark Selby (s. 19. kesäkuuta 1983) on englantilainen snookerammattilainen. Selby on kotoisin Leicesteristä ja hän pelaa myös poolia. Selbyn ammattilaisuran parhaat saavutukset ovat vuosien 2014, 2016 ja 2017 maailmanmestaruudet, vuoden 2012 UK Championship -voitto, Wembleyllä pelattavan arvostetuimman "Masters""-"kutsuturnauksen kolminkertainen voitto (2008, 2010 ja 2013) sekä 147 pisteen "maksimibreikki" kesäkuussa 2009 . Hän on tehnyt urallaan 473 sadan pisteen ylittävää lyöntisarjaa ammattilaisturnaustasolla sekä vuosien 2014 että 2016 maailmanmestaruusvoittojen lisäksi ollut kertaalleen maailmanmestaruuskisojen finaalissa. Selby tunnetaan hyväntuulisena ja suosittuna urheilijana.


title: Mark Selby

text: Hän teki MM-kisoissa 2011 kauden sadan breikkinsä numero 54. Sillä hän ohitti legendaarisen Stephen Hendryn ennätyksen 53, jonka tämä teki kaudella 1994-1995. (Tämän jälkeen Selbyn ennätys on rikottu useampaan kertaan, viimeisimpänä Neil Robertson teki historiaa vuoden 2014 MM-kisoissa rikkomalla ensimmäisenä sadan satasen rajapyykin.)


title: Mark Selby

text: Mark Selby aloitti ammattilaisuransa vuonna 1999. Teini-ikäisenä hän jo osoitti suurta potentiaalia voittaen nimekkäitä pelaajia, kuten Ronnie O'Sullivanin ja Stephen Hendryn. Hän ei kuitenkaan kyennyt pelaamaan kyllin tasaisesti huipputasolla uransa alkupuolella. Vasta noin 25-vuotiaana hän pystyi nostamaan pelitasoaan siten, että hän on saanut kerättyä tasaisesti ranking-pisteitä ja noussut ammattilaisten listalla aina 16 parhaan joukkoon kaudelle 2007/2008 .


title: Mark Selby

text: Vuonna 2002 Selby pelasi itsensä ensimmäistä kertaa ranking-turnauksen semifinaaliin "China Open"-turnauksessa.


title: Mark Selby

text: Vuonna 2003 Selby pääsi 19-vuotiaana ensimmäisen kerran ranking-turnauksen finaaliin "Regal Scottish Masters"-turnauksessa. Finaalissa hän kuitenkin hävisi David Graylle erin 9–7.


title: Mark Selby

text: Vuonna 2006 Selby voitti biljardin 8-pallon maailmanmestaruuden ja "Grand Prix"-turnauksessa hän teki 139 pisteen lyöntisarjan. Kausi 2006/2007 oli Selbylle todella onnistunut ja hän nosti itsensä kauden päätteksi 16 parhaan joukkoon ranking-listalla. Näin ollen kaudella 2007/2008 hänen ei tarvinnut pelata karsintapelejä, vaan hänet sijoitetaan suoraan pääturnauksiin 32 pelaajan kaavioon. Vuosina 2005–2007 Selby selvitti tiensä maailmanmestaruuskisoihin ja vuonna 2007 hän löi itsensä lajin "eliittiin" raivaten tiensä aina finaaliin asti. Hän hävisi kuitenkin finaalin kokeneelle John Higginsille erin 13–18 . Matkalla finaaliin hän kukisti mm. Stephen Leen ja harjoittelukumppaninsa Shaun Murphyn.


title: Mark Selby

text: Kaudella 2007/2008 Selby pelasi itsensä "Maplin UK Championship"-turnauksen semifinaaliin, jossa hän hävisi turnauksen voittajalle Ronnie O'Sullivanille, joka viimeisessä ja ratkaisevassa erässä teki näyttävästi "maksimibreikin" 147 pudottaen Selbyn mahdollisesta kolmannesta ranking-turnauksen finaalistaan. Tammikuussa 2008 kovassa nosteessa ollut Selby saavutti vihdoin ensimmäisen suurturnausvoittonsa voittamalla arvostetun "SAGA Insurance Masters"-kutsuturnauksen finaalissa maanmiehensä Stephen Leen Wembleyllä erin 10-3 . Matkalla finaaliin Selby voitti kaikki aikaisemmat pelinsä viimeisessä ja ratkaisevassa erässä 6-5. Finaalin ensimmäisen session jälkeen tilanne oli tasainen, kun Selby johti ottelua 5–3. Toisessa sessiossa Lee ei saanut pelin juonesta kiinni ja Selby voitti viisi erää peräjälkeen saavuttaen vakuuttavalla pelillä ensimmäisen turnausvoittonsa. Tauolta palattuaan Selby teki heti 132 pisteen lyöntisarjan yhdeksänteen erään, ja muutaman tasaisemman erän jälkeen 125 pisteen lyöntisarjan 12. erään sekä 141 pisteen lyöntisarjan 13. erään. Viimeisen erän 141 pisteen lyöntisarjalla Selby voitti jaetun turnauksen suurimman lyöntisarjan palkinnon, jonka suuruus oli £10 000. Ken Dohertyn aiemmin samalla viikolla tekemän saman suuruisen lyöntisarjan vuoksi palkinto jaettiin näiden pelaajien kesken. Tällä arvostetulla kutsuturnausvoitollaan Selby ansaitsi £155 000 (sisältäen £5 000 suurimman lyöntisarjan jaetun palkinnon). Nousujohteinen kausi sai jatkoa "Welsh Open"-turnauksessa, jossa Selby voitti finaalissa Ronnie O'Sullivanin erin 9-8 oltuaan 5-8 tappiolla . Tämä oli Selbyn ensimmäinen ranking-turnausvoitto. Selbyn huima pelivire sai jatkoa myös "China Open"-turnauksessa, jossa hän pelasi semifinaalissa Shaun Murphya vastaan, joka hävisi finaalissa Stephen Maguirelle 9-10. Oltuaan vahvan kauden ansiosta yksi maailmanmestaruusturnauksen voittajasuosikeista, Selby kuitenkin hävisi jo ensimmäisen kierroksen ottelunsa Mark Kingille. Ranking-listalla Selby nousi uransa parhaalle sijoitukselle, sijalle 4, kaudelle 2008/2009.


title: Mark Selby

text: Kauden 2008/2009 avausturnauksessa "Northern Ireland Trophyssa" Selby kärsi tappion jo toisella kierroksella Ian McCullochille. Kiinassa pelatussa "Shanghai Masters"-turnauksessa Selby eteni edellisen vuoden tavoin semifinaaliin, jossa kuitenkin turnauksen "musta hevonen" Ricky Walden nousi haastajana 1-4 tappioasemasta 6-4 voittoon. Semifinaali kuitenkin nosti Selbyn "Provisional ranking"-listalla kolmanneksi ohi Shaun Murphyn. "Royal London Watches Grand Prix"'ssä Selbyn tie tyssäsi 2. kierrokselle, jossa hän hävisi niukasti finalisti Ryan Daylle. "Maplin UK Championship"-turnauksessa Selby sai heti ensimmäisellä kierroksella vastaan kovan haastajan, sillä vakavasti takaisin 16 parhaan joukkoon pyrkivä Mark Williams astui häntä vastaan tiputtaen Selbyn jatkosta tässä syyskauden pääturnauksessa. Tämä oli kova isku Selbyn ranking-pistetilanteelle, sillä Telfordissa jaetaan huomattavasti enemmän ranking-pisteitä kuin perusturnauksissa. "Masters"-turnauksessa Selby näytti jatkavan tappiotonta putkeaan aina voittoon saakka, mutta Ronnie O'Sullivan nousi takaa-ajoasemasta 10-8 voittoon kovatasoisessa finaalissa . Kauden päätteeksi järjestetyssä "Jiangsu Classic"-kutsuturnauksessa Selby saavutti ensimmäisen kerran ammattilaisurallaan "maksimibreikin" ottelussaan Joe Perryä vastaan .


title: Mark Selby

text: Kauden 2009/2010 alkupuolisko ei Selbyn osalta sujunut kovin vakuuttavasti, mutta paluu Wembleylle turnaukseen "Pokerstars.com Masters" tammikuussa 2010 oli uskomaton: finaalissa kaatui revanssin merkeissä edellisen vuoden voittaja Ronnie O'Sullivan erin 10-9. Selby nousi voittoon 6-9-tappioasemasta. Näin Selby on hävinnyt "Masters"-turnauksessa vain yhden ottelun urallaan . Maailmanmestaruuskisoissa Selby selvisi aina välieriin saakka tiputtaen mm. puolivälierissä Ronnie O'Sullivanin ja toisella kierroksella Stephen Hendryn. Välierissä Selby koki kuitenkin tappion Graeme Dottille.


title: Mark Selby

text: Kauden 2010/2011 alkupuolisko ei Selbyn osalta tuonut suurta menestystä isommissa turnauksissa, mutta pienturnaussarjan "Players Tour Championship" osakilpailussa "Star Xing Pai Players Tour Championship 2" Selby voitti finaalin Sheffieldissä Barry Pinchesiä vastaan erin 4-3. Syyskauden päätösturnauksessa "UK Championship" Selbyn turnaus päättyi jo toisella kierroksella. Vuoden 2011 alussa Wembleylläkin, jossa Selby loisti "The Mastersissa" vuosina 2008-2010 kolmesti peräkkäin finaalissa saavuttaen kaksi voittoa, tappio tuli heti ensimmäisellä kierroksella.


title: Virkki

text: Virkki on vanha eteläkarjalainen sukunimi. Virkkejä on asunut Karjalankannaksella mm. Valkjärvellä, Vuokselassa, Sakkolassa ja Koivistossa. Myös Inkerinmaalla Koprinassa Pietarin itäpuolella asuu Virkkejä. Nimen eri kirjoitusmuotoja ovat mm. Wircki, Wirkki, Virkki, Wirki ja Virki.


title: Virkki

text: Virkkilä -nimisiä kyliä löytyy Vuokselasta, Joutsenosta sekä Inkerinmaalta Koprinasta Pietarin itäpuolelta.Kannaksen ja Inkerin Virkit kuuluivat luterilaisiin seurakuntiin.


title: Finn Rescue Team

text: Finn Rescue Team (FRT) on Suomen kansainväliseen pelastustoimintaan koulutettu pelastuskomennuskunta. FRT toimii maailmalla ja mahdollisesti myös kotimaassa tapahtuvien luonnononnettomuuksien pelastustehtävissä Suomen valtion lähettämänä, mutta sitä voidaan käyttää myös muissa kriisitilanteissa, kuten humanitaarisissa tehtävissä tai muiden operaatioiden tukitehtävissä.


title: Finn Rescue Team

text: Operaatioihin osallistumisesta päättää pelastusylijohtaja, poliittisesta päätöksenteosta vastaa Sisäasiainministeriö.


title: Finn Rescue Team

text: FRT:n kalusto on valmiiksi pakattu muun muassa lentokuljetuksia varten ja sijoitettuna Kriisinhallintakeskuksen varastolle Kuopion Pelastusopiston yhteydessä toimivalle logistiikkakeskukselle.


title: Finn Rescue Team

text: Vuodesta 2010 alkaen osallistuminen on ollut mahdollista kaikille pelastustoiminnan eri alojen ammattilaisille ja asiantuntijoille. Toimintaan halukkaat voivat hakea tehtäviin lähettämällä hakemuksen Kriisinhallintakeskukselle, joka kutsuu heitä koulutukseen ja sen jälkeen hälytysmuodostelmaan. Kriisinhallintakeskus valitsee operaatioihin lähtijät ja solmii heidän kanssaan työsopimuksen tehtävän ajaksi.


title: Finn Rescue Team

text: FRF perustettiin vuonna 1993, ja se koostui alun perin Helsingin, Espoon, Vantaan, Turun ja Tampereen pelastuslaitosten vapaaehtoisesta pelastushenkilökunnasta. Hakeutuminen toimintaan oli pääsääntöisesti mahdollista vain näiden pelastuslaitosten henkilöstölle.


title: Finn Rescue Team

text: 2.12.2009 FINNRESCUE:n johtoryhmä, johon kuuluu sopimuspelastuslaitosten, sisäasiainministeriön ja Kriisinhallintakeskuksen edustajat, päättivät kokouksessaan yksimielisesti, että sopimus sisäasiainministeriön ja viiden FRF pelastuslaitoksen kanssa irtisanotaan vanhentuneena ja toiminnassa siirrytään uuteen käytäntöön. Sisäasiainministeriö tekee vuosittain Kriisinhallintakeskuksen kanssa tulossopimuksen, johon kuuluvat myös FRF:n rekrytointi, koulutus ja tehtävään.


title: Krestyn vankila

text: Krestyn tutkintavankila n:o 1 (, "ristit") on vankila Pietarissa. Viisikerroksinen vankilarakennus on valmistunut 1860-luvulla.


title: Krestyn vankila

text: Vankila rakennettiin vuosina 1884–1892 arkkitehti A. Tomishkon piirustusten mukaan. Vankilaa ympäröivän neljä kilometriä pitkän muurin sisälle muurattiin punatiilestä kaksi ristin muotoista, viisikerroksista sellirakennusta, joihin tuli yhteensä 960 selliä. Vankila oli rakennushetkellään tarkoitettu yhteensä 1 150 vangille. Muurien sisään rakennettiin myös kaikki tarvittavat huoltorakennukset, kuten sairaala, eräänlainen tehdas, keittiö ja muita pienempiä rakennuksia. Ylimpään kerrokseen rakennettiin viisikupolinen Pyhän Aleksanteri Nevskin kirkko.


title: Krestyn vankila

text: Aikojen saatossa vankilassa on pidetty erilaisia rikollisia ja erityisesti Venäjän vuoden 1905 vallankumouksen jälkeen myös poliittisia vankeja. Suomalaisia vankilassa istui muun muassa sortokausien aikana, kun sinne vangittiin vuoden 1912 yhdenvertaisuuslakia vastustaneita virkamiehiä ja muutamaa vuotta myöhemmin nk. kalterijääkärit. Helmikuun vallankumouksen aikana vuonna 1917 kaikki Krestyssä sillä hetkellä olleet vangit vapautettiin. Marraskuussa 1918 Krestyn vankilan kirkko suljettiin ja sen kupoleiden päällä olleet ristit poistettiin. Kirkkoa alettiin käyttää kerhotilana.


title: Krestyn vankila

text: Stalinin vainojen aikana 1937–1938 Krestyn vankilassa istui useita vastavallankumouksellisesta toiminnasta syytettyjä henkilöitä, muun muassa runoilija Nikolai Zabolotski sekä Anna Ahmatovan poika, historiantutkija Lev Gumiljov. Kolmen neliömetrin vankiselleissä istui jopa 15–17 vankia.


title: Krestyn vankila

text: Leningradin piirityksen aikana 1941–1944 Krestyn vankilassa koettiin suurta kurjuutta ja suuri osa vangeista ja osa työntekijöistä kuoli nälkään. Helmikuussa 1942 vankilan psykiatrisella osastolla kuoli elokuussa 1941 vangittu kirjailija Daniil Harms.


title: Krestyn vankila

text: Koska sotien jälkeen valtiolta oli vaikea saada tarpeeksi rahoitusta vankilan ylläpitoon, vuonna 1958 vankilan johtaja Orlovski päätti perustaa Krestyn vankilaan kartonkitehtaan. Tehtaan perustaminen auttoi myös vankien työllistämisessä. Vuonna 1964 Krestyn vankilasta tuli "Tutkintavankila nro 1".


title: Krestyn vankila

text: Vuoteen 1983 Krestyn vankilassa istui myös naisia ja lapsia, mutta nykyään siellä pidetään vain täysi-ikäisiä tutkintavankeja. Vankeja on lähes 4 000 eli huomattavasti enemmän, kuin rakennusvaiheessa suunniteltiin. 1990-luvun puolivälissä vankeja oli jopa 12 500. Kahdeksan neliömetrin selleihin, jotka oli tarkoitettu kuudelle hengelle, saatettiin majoittaa jopa 20 vankia, joten nukkuminenkin tehtiin vuoroissa.


title: Krestyn vankila

text: Vuodesta 1993 vankilan yhteydessä on toiminut museo, jonka vierailun yhteydessä on mahdollista tutustua myös vankilan kirkkoon ja yhteen selleistä. Vuonna 2004 vankilan kirkko kunnostettiin ja kupoleiden päälle palautettiin ristit.


title: Krestyn vankila

text: Vuonna 2006 on tehty päätös tutkintavankilan siirtämisestä uuteen paikkaan. Uuden vankilan on tarkoitus valmistua vuonna 2013. Tarkoituksena on saavuttaa eurooppalaiset säädökset vankien kohtelussa ja uudessa vankilassa jokaiselle vangille olisi tilaa seitsemän neliömetriä. On esitetty arvailuja, että nykyisestä vankilasta tehtäisiin esimerkiksi hotelli, mutta lain mukaan tämä on ainakin tällä hetkellä mahdotonta, sillä Krestyn vankilarakennus kuuluu Venäjän valtion suojeltuihin arkkitehtuurikohteisiin.


title: Krestyn vankila

text: Krestyssä vangittuna olleita suomalaisia. Viipurin maistraatin jäseniä ja 23 Viipurin hovioikeuden virkamiestä joutui vankeuteen yhdenvertaisuuslain vastustamisesta. Luettelossa henkilön virka vankeushetkellä.


title: Irakin työväen kommunistinen puolue

text: Irakin työväen kommunistinen puolue (arabiaksi "Hizb al-Shuyu'i al-'Ummali al-'Iraqi") on vuonna 1993 perustettu irakilainen marxilainen puolue, joka tukeutuu toiminnassaan iranilaiskommunisti Mansoor Hekmatin (1951–2002) kehittämään "työväen kommunismin" (englanniksi "Worker-Communism") teoriaan. Puolueella on huomattavasti toimintaa myös Irakin ulkopuolella pakolaisten keskuudessa. Puolueen nykyinen puheenjohtaja on Rebwar Ahmed.


title: Irakin työväen kommunistinen puolue

text: Puolue vastustaa yhdysvaltalaisten miehitysvaltaa Irakissa. Se vastusti myös aiempaa Saddam Husseinin hallintoa, joka vainosi sen aktivisteja. Irakin työväen kommunistinen puolue on tunnettu myös islamistien jyrkkänä kriitikkona. Se on joutunut konflikteihin myös kurdinationalistien kanssa.


title: Irakin työväen kommunistinen puolue

text: Irakin työväen kommunistisella puolueella on aina ollut läheiset välit iranilaisiin kommunisteihin. Aiemmin sen sisarpuolue oli Mansoor Hekmatin perustama Iranin työväen kommunistinen puolue. Iranilaisten vuonna 2004 tapahtuneen välirikon jälkeen irakilaisten enemmistö päätti kuitenkin liittoutua emäpuolueestaan irronneiden iranilaisten (Iranin työväen kommunistinen puolue – Hekmatistinen) kanssa. Tätä vastustanut irakilaisten vähemmistö perusti tämän seurauksena Vasemmistolaisen Irakin työväen kommunistisen puolueen.


title: Irakin työväen kommunistinen puolue

text: Irakin työväen kommunistinen puolue on mukana mm. järjestöissä Federation of Workers Councils and Unions in Iraq, Organization of Women's Freedom in Iraq ja Union of the Unemployed in Iraq. Maaliskuussa 2005 puolue perusti, yhdessä muiden tahojen kanssa, Irakin vapauskongressi -nimisen yhteenliittymän, jonka tarkoituksena on edistää sekularistista ja demokraattista kehitystä.


title: Irakin työväen kommunistinen puolue

text: Irakin työväen kommunistisen puolueen Suomen osasto perustettiin 1990-luvun loppupuolella. Se on yksi lukuisista puolueen ulkomaisista järjestöistä. Suomen osasto on osallistunut mm. Irakin sotaa vastustaneisiin mielenosoituksiin Pysäyttäkää sota -verkoston mukana. Se on julkaissut lehteä "Irak – Totuuden ääni" vuodesta 2006 sekä suomentanut Mansoor Hekmatin kirjoituksia. Osaston puheenjohtaja on Mustafa Bahir. Bahir oli kunnallisvaaleissa 2004 SKP:n ehdokkaana Helsingissä. Osasto tekee yhteistyötä Iranin työväen kommunistisen puolueen – Hekmatistinen Suomen osaston kanssa.


title: Kalevan kisat 2003

text: Kalevan kisat järjestettiin vuonna 2003 Helsingissä 9.–11. elokuuta. Kalevan maljan voitti Turun Urheiluliitto.


title: Pekka Hyvärinen

text: Pekka Antero Hyvärinen (s. 20. heinäkuuta 1951 Kuopio) on suomalainen toimittaja, kirjailija ja mediayrittäjä. Hyvärinen on kirjoittanut Urho Kekkosen henkilöhistorian "Suomen mies" (2000, yhdessä Hannu Rautkallion kanssa) ja toiminut Suomen Kuvalehden ja MTV3:n uutisten vastaavana päätoimittajana. Hyvärinen on uransa varrella tehnyt haastatteluohjelmia, dokumentteja ja ollut useiden lehtien kolumnistina. Nykyään hän toimii mediayrittäjänä. Hyvärinen on yhteiskuntatieteiden maisteri vuodelta 1975. Vuonna 1970, kun Hyvärinen oli 19-vuotias, julkaistiin hänen kirjansa "Minä ja Lootin vaimo" Kauppiaitten Kustannuksen Kontakti-sarjassa.


title: Pekka Hyvärinen

text: Hyvärinen valittiin tammikuussa 2008 Julkisen sanan neuvoston (JSN) puheenjohtajaksi. Hän erosi joulukuussa 2009 vastalauseena neuvoston vapauttavalle päätökselle niin kutsutun lautakasajutun suhteen.


title: Pekka Hyvärinen

text: Hyvärinen on esittänyt, että suomalaiset eivät saisi esittää mielipiteitään internetissä paljastamatta oikeaa nimeään. Nimimerkin käyttö pitäisi sallia vain ”poikkeustapauksissa”. JSN:n 40-vuotisjuhlassa Hyvärinen sanoi, että muun muassa pornografiaa, väkivaltaa ja ”lasten ja nuorten elämää tuhoavaa aineistoa” tulisi sensuroida internetistä. ”Tämäntyyppisten sivustojen karsiminen” ei hänen mielestään ole sensuuria.


title: Pekka Hyvärinen

text: Toimessaan JSN:n puheenjohtajana Hyvärinen on myös peräänkuuluttanut lehtien vastuuta nettijournalismissa. Erityisesti verkkokeskusteluista tulisi karsia ”ala-arvoisin aines”. Yksinkertaisimpana vaihtoehtona hän näkee vaatimuksen omalla nimellä kirjoittamisesta. Hyvärinen on myös kritisoinut Wikipediaa, vedoten muun muassa sen tiedon epämääräiseen alkuperään: ”Wikipedian kirjoittajien taustoja ei tunneta, joten tekstien tekijöinä häärii kaikenlaisia poliittisesti nyrjähtäneitä sekä mainos- ja markkinointiviestinnän juonikkaita osaajia.”


title: Sinikka Salminen

text: Sinikka Salminen (o.s. Riihelä, s. 14. toukokuuta 1954 Helsingin mlk) on entinen suomalainen kiekonheittäjä ja kuulantyöntäjä. Päälajissaan kiekonheitossa hän saavutti neljä suomenmestaruutta. Ennätystuloksensa 60,36 m hän heitti vuonna 1980. Seuratasolla Salminen edusti Kenttäurheilijat-58:a.


title: Thuraya

text: Thuraya (arabiaksi: الثريا // eli Plejadit) on tietoliikennesatelliittien avulla puhelinyhteyksiä välittävä yhtiö. Sen toimialue on Lähi-itä, Afrikka ja Eurooppa. Yhtiö toimii Arabiemiirikunnista käsin ja sen omistajat ovat Lähi-idän arabimaista ja Pohjois-Afrikasta. Etisalat kuuluu sijoitusyhtiöiden ohella pääomistajiin. Yhtiön toiminta alkoi vuonna 2001.


title: Thuraya

text:
Maaliskuussa 2006 yhtiöllä oli 250 000 asiakasta ja sen satelliittipuhelimia oli tuolloin käytössä 360 000 kappaletta. Vuonna 2005 yhtiön liikevaihto oli 323 miljoonaa dollaria, josta voittoa tuli 80 miljoonaa dollaria.
Yhtiö välittää seuraavia palveluita


title: Thuraya

text: Eräs osa yhtiön liiketoimintaa on mobiilipäätelaitteiden myynti.


title: Thuraya

text: Thurayan suuntanumero on ITU:n järjestelmässä +882 16.


title: Thuraya

text: Thuraya operoi kahta Boeingin valmistamaa satelliittia, kolmas laukaistiin 15. tammikuuta 2008.


title: Thuraya

text:
Ensimmäisen satelliitin Thuraya 1 aurinkopaneelit eivät tuota täyttä sähkötehoa eivätkä siksi toimi kunnolla. Se on paikoitettu Korean yläpuolelle geosynkroniselle kiertoradalle ja sitä käytetään vain testikäyttöön. Sen laukaisi 21. lokakuuta 2001 Sea Launch -yhtiö Zenit 3SL-kantoraketilla. At launch it weighted 5250 kg.
Thuraya 2:n laukaisi Sea Launch -yhtiö 10. kesäkuuta 2003. Se on geosynkronisella kiertoradalla 44 itäistä pituutta. Sen radan inklinaatio on 6,3 astetta. Satelliitti pystyy välittämään 13 750 samanaikasta puhelua.
Tämä satelliitti laukaistiin 15. tammikuuta 2008 ja se antaa palveluita Kauko-Idässä ja Australiassa. Satelliitti tulee operatiiviseen käyttöö maaliskuussa 2008.


title: VHL

text: Vysšaja hokkeinaja liga eli VHL (, "jääkiekon yläliiga") on Venäjän jääkiekon toiseksi korkein sarjataso KHL:n eli Kontinentalnaja hokkeinaja ligan jälkeen. Sarjan mestaruuspalkinto on nimeltään Bratina Cup.


title: VHL

text: VHL on perustettu Vysšaja Ligan pohjalle. Vysšaja Liga oli Venäjän jääkiekkoliiton pitämä sarja, kunnes se itsenäistyi vuonna 2010. Sarjan rakenne uusittiin täydellisesti ja se käytännössä perustettiin uudelleen nimellä Vysšaja hokkeinaja liga.


title: VHL

text: Jokaisella sarjan joukkueella on oltava junioritoimintaa joko nuorten A- tai B-sarjassa.


title: Georgi Dimitrov

text: Georgi Dimitrov (18. kesäkuuta 1882 Radomir, Bulgaria – 2. heinäkuuta 1949 Moskova) oli bulgarialaissyntyinen kommunistipoliitikko.


title: Georgi Dimitrov

text: Alkuaan latojana toiminut Georgi Dimitrov toimi ammattiyhdistyssihteerinä Bulgariassa vuosina 1904–1923 ja oli valittu vuosina 1913–1923 maan parlamenttiin, jossa hän edusti aluksi sosiaalidemokraatteja. Ensimmäisen maailmansodan jälkeen hän osallistui useisiin kommunistien kapinayrityksiin, joista hänet tuomittiin pitkäaikaiseen kuritushuonerangaistukseen. Dimitrov onnistui kuitenkin karkaamaan ja oleskeli Moskovassa, Wienissä ja Berliinissä.


title: Georgi Dimitrov

text: Dimitrov pidätettiin vuonna 1933 eräiden muiden, muun muassa bulgarialaisen kommunistin Marinus van der Lubben, kanssa epäiltyinä Berliinin valtiopäivätalon tuhopoltosta, mutta Lubbea lukuun ottamatta heidät vapautettiin. Kommunistisessa maailmassa näitä Dimitrovin puheita pidettiin malliesimerkkeinä siitä, miten kommunistin tulee esiintyä vihamielisen tuomioistuimen edessä.


title: Georgi Dimitrov

text: Kansallissosialistisen puolueen lehdistöpäällikkö Ernst Hanfstaengl epäili, että Herman Göring tapattaisi vapautetut, joten yhdessä Göringin lehdistöpäällikön Martin Sommerfeldtin kanssa hän punoi juonen: ulkomaisiin lehtiin ujutettiin varoitus Göringin salajuonesta, jonka Göring sitten julkisesti leimasi valheeksi. Näin Dimitrov ja kaksi muuta bulgarialaista pääsivät Neuvostoliittoon.


title: Georgi Dimitrov

text: Berliinistä Georgi Dimitrov siis siirtyi Moskovaan, jossa hänet valittiin Kommunistisen internationaalin Kominternin, toimeenpanevaan komiteaan ja vuonna 1935 sen pääsihteeriksi. Stalinin suorittamien puhdistusten aikana Dimitrov johti eri maiden kommunistisiin puolueisiin kohdistuneita likvidointeja.


title: Georgi Dimitrov

text: Toisen maailmansodan jälkeen vuonna 1945 Dimitrov palasi Bulgariaan. Hän toimi Bulgarian pääministerinä vuoteen 1949 saakka, jolloin hänet ”lomautettiin”.


title: Georgi Dimitrov

text: Dimitrovin kuoleman jälkeen hänelle pystytettiin Sofiaan mausoleumi valkoisesta marmorista. Hänen ruumiinsa poistettiin sieltä vuonna 1990 ja krematoitiin. Ivan Kostovin oikeistohallitus hävitti myös mausoleumin vuonna 1999. Pernikin kaupungin nimenä oli Dimitrovin kuoleman jälkeen "Dimitrovo" vuoteen 1962 saakka.


title: Israel Schur

text: Israel-Jakob Schur (21. kesäkuuta 1879 Helsinki – 30. tammikuuta 1949) oli suomenjuutalainen uskonnonhistorioitsija, kansatieteilijä ja orientalisti, toimittaja, opettaja ja Suomen juutalaisyhteisön vaikuttaja. Hän perusti Helsingin ensimmäisen juutalaisen lehden ja oli Helsingin yliopiston ensimmäinen juutalainen humanistitutkija. Schur toimi myös heprean ja uskonnon opettajana sekä Helsingin juutalaisessa koulussa että yksityisesti.


title: Israel Schur

text: Schurin isä Douw-Ber Schur oli tullut Valko-Venäjältä Suomeen ennen 1870-lukua ja toimi rabbina tai opettajana Helsingin juutalaisessa seurakunnassa. Israel Schurin arvellaan käyneen Helsingissä koulua, koska hän osasi ruotsia. Suomea hän ei osannut. Myöhemmin hän opiskeli Veržbolovin talmud-korkeakoulussa Liettuassa ja Königsbergin Albertus-yliopistossa Itä-Preussissa. Kun 1906 Helsinkiin perustettiin juutalainen koulu, Schur pyydettiin Veržbolovista sinne kieltenopettajaksi. Schur osasi hepreaa, jiddišiä, venäjää, ruotsia, saksaa, ranskaa ja englantia. Opettajana hänen lempinimensä oli Gandhi, koska hän muistutti suuresti M. K. Gandhia. Hän valmistui Helsingin yliopistosta filosofian kandidaatiksi vuoden opintojen jälkeen 1935.


title: Israel Schur

text: Schurin puoliso oli Sarah Awtzin (k. 1961), ja heillä oli 1915 syntynyt poika Boris-Björn, joka kaatui talvisodassa 1940.


title: Israel Schur

text: Schur kirjoitti uskonnonhistorian ja kansatieteen alaan kuuluneen saksankielisen väitöskirjan "Wesen und Motive der Beschneidung im Licht der alttestamentlichen Quellen und der Völkerkunde", joka käsitteli nimensä mukaisesti ympärileikkauksen olemusta ja vaikuttimia Vanhan testamentin lähteiden ja kansatieteen valossa. Esitarkastajat hyväksyivät väitöskirjan, ja väitöstilaisuus järjestettiin vuonna 1937. Helsingin yliopiston historiallis-kielitieteellinen osasto kuitenkin hylkäsi väitöskirjan. Hylkäämisen muodolliseksi syyksi esitettiin kielivirheet.


title: Israel Schur

text: Helsingin yliopisto selvitti Schurin väitöskirjan tapauksen mahdollista kunnianpalautusta varten. Asian uudelleen tutkimista esitti Oulun yliopiston aate- ja oppihistorian professori Juha Manninen. Schurin tapaus nousi otsikoihin vuonna 2007, kun hänen elämäänsä tutkinut Simo Muir kirjoitti tapauksesta "Historiallisessa Aikakauskirjassa". Muirin mukaan väitöskirjan hylkäämisen takana voi nähdä antisemitistisiä syitä. Muir lisäsi, että hylkäykseen saattoivat vaikuttaa taustalla myös monet muut tuon ajan tiedeyhteisön kiistat: kiistat oikeistolaisten teologien sekä liberaalien kirkko- ja uskontokriittisten westermarckilaisten välillä, ruotsin ja suomen kieliriidan sekä erilaiset henkilökiistat. Asiaa tutkineen työryhmän mielestä väitöskirja hylättiin tieteellisen laadun vuoksi eikä antisemitistisiä syitä ollut. Ainoastaan yksi kielentarkastuslausunto oli osittain juutalaisvastaisesti asenteellinen. Juha Manninen on myöhemmin käsitellyt myös väitöskirjan sisältöä, joka on uskonnolliselta kannalta sangen radikaali: ympärileikkaus tulkitaan uhriksi yön demoneille.


title: Jean-Marie Balestre

text: Jean-Marie Balestre (9. huhtikuuta 1921 – 27. maaliskuuta 2008) oli ranskalainen entinen kansainvälisen autoliiton, FIA:n ja kansainvälisen autourheiluliiton, FISA:n puheenjohtaja.


title: Jean-Marie Balestre

text: Balestre oli perustamassa Ranskan autourheiluliittoa vuonna 1950 ja vuonna 1973 hänestä tuli liiton puheenjohtaja.


title: Jean-Marie Balestre

text: FIA:n urheilukomission puheenjohtajaksi hänet valittiin vuonna 1978, jonka jälkeen komission nimi muutettiin kansainväliseksi autourheiluliitoksi, FISA:ksi. Balestren kaudella FISA ajautui erimielisyyksiin Formula 1:n autonvalmistajien järjestön, FOCA:n kanssa, koska kiistan aiheena olivat Formula 1:n kaupalliset oikeudet. Huhtikuussa 1981 syntyi osapuolien välille ns. Concorde-sopimus, jossa kaupallisten etujen valvonta siirtyi FOCA:lle ja FISA säilytti F1:n urheilullisen vallan.


title: Jean-Marie Balestre

text: Balestre valittiin FIA:n puheenjohtajaksi vuonna 1986, jolloin hän toimi samanaikaisesti myös FISA:n johdossa. Vuonna 1991 hänen vastaehdokkaakseen FISA:n vaaleissa asettui englantilainen Max Mosley, joka valittiin puheenjohtajaksi äänin 43-29. Kaksi vuotta myöhemmin Mosley syrjäytti Balestren myös FIA:n puheenjohtajan paikalta ja lakkautti samalla FISA:n toiminnan.


title: Stupino

text: Stupino () on kaupunki Moskovan alueella Venäjällä. Se sijaitsee Okajoen pohjoispuolella 110 kilometriä Moskovasta etelään. Kaupunki on Stupinon piirin keskus. Sen kautta kulkee Moskovan ja Paveletsin välinen rautatie, länsipuolelta sen ohittaa M4-valtatie. Asukkaita on 66 942 henkeä (vuonna 2010).


title: Stupino

text:
1500-luvun alussa syntyi Stupinskajan kylä, joka kuului lähellä sijaitsevalle Belopesotskin kolminaisuuden luostarille. 1400-luvun lopussa perustettu luostari toimi 1600-luvulle saakka Moskovan ja Kaširan ruhtinaskuntien tärkeänä linnoituksena tataarien hyökkäyksiä vastaan. Luostarin lähelle syntyi Belopesotskajan esikaupunki, joka nykyään kuuluu Stupinon kaupunkiin.
1800–1900-lukujen vaihteessa Stupinskajan kautta rakennettiin Paveletsin rautatie. Vuonna 1932 kylän lähelle alettiin rakentaa suurta sähköveturitehdasta, joka vuonna 1936 muunnettiin metallitehtaaksi. Vuonna 1934 tehtaan asutus ja Stupinskajan kylä yhdistettiin Elektrovozin taajamaksi, josta vuonna 1938 tuli Stupinon kaupunki.


title: Stupino

text: Vuodesta 1939 lähtien Stupino oli suljettu kaupunki. Kylmän sodan aikana merkittävin teollisuudenala oli aseteollisuus. Viisi kilometriä keskustan itäpuolella sijaitsevalla Stupinon lentoasemalla toimi myös ilmapuolustuksen kuljetuskoneiden lentotukikohta.


title: Stupino

text: Nykyään Stupinossa on metalli- ja koneenrakennus-, elintarvike-, rakennusmateriaali- ja kemian teollisuutta. Huomattavin nähtävyys on kaupungin etelälaidalla Okajoen mutkassa sijaitseva Belopesotskin luostari, jossa on mm. 1600-luvun lopussa rakennettu Pyhän kolminaisuuden katedraali, 1500-luvun ruokasali, johon liittyy klassistinen Pyhän Sergein kirkko (1804), empiretyylinen Pyhän Johanneksen kirkko (1800-luvun alku) ja vuonna 1578 rakennettu Pyhän Nikolaoksen porttikirkko. Luostaria ympäröivät muurit 1600-luvun lopussa rakennettuine neliskulmaisine ja 1800-luvulta peräisin olevine pyöreine torneineen.


title: Volžsk

text: Volžsk (, ) on kaupunki, tasavallan alainen kaupunkipiiri ja samalla Volžskin piirin keskus Marin tasavallassa Venäjällä.


title: Volžsk

text: Kaupungin asukasluku oli Venäjän vuoden 2010 väestönlaskennan mukaan 55 659 ja ympäröivän Volžskin piirin 23 940.


title: Volžsk

text: Kaupunki sijaitsee noin 100 km pääkaupunki Joškar-Olasta Volgan varrella Kuibyševin tekojärven vasemmalla rannalla. Kaupungissa on rautatieasema ja sieltä on hyvät maantieyhteydet. Miljoonakaupunki Kazan sijaitsee vajaan 50 kilometrin päässä idässä.


title: Volžsk

text: Paikkakunta tunnetaan 1500- ja 1600-luvulta nimellä Lopatin tai Lopatino. Siitä tuli kaupunki 1940 nykyisellä nimellä.


Helsingin yliopiston farmasian tiedekunta on yksi Helsingin yliopiston yhdestätoista tiedekunnasta ja vastaa farmasian alan tutkimuksesta ja opetuksesta. Se on perustettu 1. tammikuuta 2004. Farmasian tiedekunta sijaitsee Viikin kampuksella.